text:
मैथिली भाषा
मैथिली (/ˈmaɪtɪli/;[१] Maithilī [ˈməi̯tʰɪli]) भारोपेली भाषा छी जे मुख्य रूपमे भारतक उत्तरी बिहार आ नेपालक पूर्वी क्षेत्रसभमे बाजल जाइत अछि । ई प्राचीन भाषा भारोपेली भाषा परिवार अन्तर्गत आवैत अछि आ भाषाशास्त्रक हिसाबसँ बङ्गाली, आसामी, उडिया आ नेपालीसँ एकर निकट सम्बन्ध अछि । ई भाषाक अपन तिरहुता लिपि अछि मुदा हाल एकर प्रयोग न्यून देखल जाइत अछि ।[२] हाल मैथिली भाषा देवनागरीमा लिखल जाइत अछि । [३] मैथिली भाषा भारतक संविधानक आठम अनुसूची आ नेपालक संविधानक अनुसुचीमे सम्मिलित आ साहित्य परिषदद्वारा मान्यता प्राप्त भाषा छी ।
सन् २००२ मे मैथिली भाषाक भारतक संविधानक आठम धारामे समावेश कएल गेल, जहिसँ भाषाक शिक्षा, सरकारी निकाय आ अन्य आधिकारिक प्रयोजनमे प्रयोग कऽ सकैत अछि।[४] सन् २०१५ मे मैथिली भाषाके नेपालक संविधान २०७२क भाग १, धारा ५ मे आधिकारिक भाषाक रूपमे राखल गेल अछि ।[५] भारतक ई एक सभसँ पैघ भाषाक अन्तर्गत आवैत अछि तहिना नेपालक ई दोसर सभसँ बेसी बाजल जाइवाला भाषा छी । [६] सन् २००१ धरि ई भाषा लगभग ४ करोड ४७ लाख लोकसभद्वारा बाजल जाइत अछि जहिमे सँ नेपालमे मात्र २८ लाख आ भारतमे ३ करोड ४७ लाख लोक मातृभाषाक रुपमे ई भाषाक प्रयोग करैत अछि ।[७]
भौगोलिक अवस्था[सम्पादन करी]
नेपालमे मैथिली तराईक जिलासभ धनुषा, सर्लाही, महोत्तरी, सिरहा, सप्तरी, सुनसरी आ मोरङमे बाजल जाइत अछि। ई भाषा विभिन्न जातिसभ आ समूहसभमे कायस्थ, राजपुत, ब्राह्मण, खत्वे, चमार, यादव आ तेली आ अन्य वर्गद्वारा बाजल जाइत अछि ।[२] संविधानमे समावेश भेलाक बाद मैथिलीमे प्राथमिक शिक्षाक रूपमे विद्यालयसभमे प्रयोग कएल गेल अछि ।[६] भारतक साहित्य प्रतिष्ठानद्वारा मैथिलीके साहित्यिक भाषाक स्थान पण्डित जवाहर लाल नेहरूक समयसँ प्राप्त अछि । भारतम मैथिली उत्तरी बिहारक मधुबनी, दरभंगा, सुपौल, पूर्णिया, मधेपुरा, कटिहार, अररिया, किशनगंज आ सहरसा जिलामे व्यापक रूपसँ बाजल जाइत अछि । मधुबनी आ दरभंगाक एकर प्रवेशद्वार मानल जाइत अछि । मातृभाषीसभ भारतक अन्य क्षेत्र जेना नयाँ दिल्ली, मुम्बई, पटना आ कोलकातामे सेहो अछि ।
इतिहास[सम्पादन करी]
प्राचीन मैथिलीक विकासक शुरूवात प्राकृत आर अपभ्रंशक विकाससभसँ जुड़ल अछि । मैथिलीक इतिहास १४हम शताब्दीसँ जुड़ल अछि । सन् १५०७ सँ संरक्षण करि राखल वर्ण रत्नाकार नामक मैथिली गद्य पाठ मैथिली भाषासँ सम्बन्धित सभसँ पुरान दस्तावेज मानल जाइत अछि जे मिथिलाक्षर लिपिमे लिखल अछि ।[८][९]
मैथिली नाम कऽ उत्पति प्राचीन मिथिला राज्यसँ आएल अछि जकर राजा जनक छल्निह । राजा जनकक पुत्री आ राजा रामक पत्नी सीताक मैथिली नामसँ सेहो जानल जाइत अछि । मिथिलासँ समबन्धित विद्वानसभ अपन साहित्यिक काजक लेल संस्कृत भाषा आ आम लोकगीत (अवहट्ट) कऽ लेल मैथिली भाषाक प्रयोग करैत छल ।
पाल वंशक पतनक बाद, बौद्ध धर्मक अनुपस्थितिमे कर्नाट राजक स्थापना भेल आ कर्नाट वंशक हरिसंहदेव (१२२६-१३२४) मैथिलीक संरक्षक भेल । ओहि समयमे मैथिल कवि ज्योतिरिश्वर ठाकुर (१२८०-१३४०) एकटा पूर्ण मैथिली गद्य पाठ वर्णरत्नाकार लिखल्निह, जकरा आधुनिक हिन्द-आर्यन भाषा परिवार अन्तर्गतक सभसँ प्रारम्भिक दस्तावेज मानल जाइत अछि ।[१०] सन् १३२४ मे, दिल्लीक सुल्तान गयासुद्दीन तुघलक मिथिला राज्यपर आक्रमण करि हरिसिंहदेवके पराजित केलक आ अपन पारिवारिक पुजारी ओइनवार वंशक मैथिल ब्राह्मण कामेश्वर झा कऽ मिथिला राज्य सौंपलक । मुदा ओहि कालखण्डमे कियो मैथिली साहित्य नै निर्माण कऽ सकलक । राजा शिव सिंह आ हुनकर रानी लाखिमा देवीक संरक्षणमे युग कवि विद्यापति (१३६०-१४५०) एक हजारसँ बेसी मैथिली अजर-अमर गीत निर्माण केल्हिन । हुनकाद्वारा निर्माण कएल गीतसभ राधा आ कृष्णक राशलीला, शिव आ पार्वतीक घरेलु जीवन आ संगे मोरङमे रहल आप्रवाशी मजदुर आ ओसभक परिवारपर आधारित छल । एकर संगे ओ विभिन्न सन्धिसभ संस्कृत भाषामे लिख्ने छल । विद्यापतिद्वारा निर्माण कएल गेल प्रेमगीतसभ बहुत कम समयमे सम्भ्रमित सन्त, कवि आ युवासभक दिल जितैमे सफल भेल छल । बङ्गालक वैष्णव सम्प्रदायक सन्त चैतन्य महाप्रभु ई गीतसभक पाछा प्रेमक दिव्य प्रकाश देख एकरा ओहि समुदायक आधारगीत बनेनाए छल । रवीन्द्रनाथ टैगोर उत्सुक भऽ ई गीतसभ अपन पदावली भानुसिंह ठाकुरेरमे अनुकरण केनए छल ।[११][१२]आसाम, बङ्गाल आ उत्कलक धार्मिक साहित्यके अपन रचनासभसँ विद्यापति बहुतेक प्रभावित केनए छल ।
मैथिली या तिरहुतियासँ सम्बन्धि अति प्रारम्भिक सन्दर्भ सन् १७७१ मे प्रकाशित अल्फाबेटम ब्राहमनिकम नामक पुस्तकमे कएल गेल अछि ।[१३]सन् १८०१ मे कोलब्रुक्स ऐसे अन द संस्कृत एन्ड प्राकृत ल्याङ्गवेज नामक पुस्तकमे मैथिलीके अलग बोलिक रुपमे वर्णन कएल गेल अछि ।[१४]
१७हम शताब्दीके मध्यमे वैष्णव सन्तसभ, विद्यापति आ गोविन्ददासद्वारा बहुतेक मृदुभाषी गीतसभ लिखल गेल । मापति उपाध्याय पारिजातहरण नामक नाटक मैथिली भाषामे लिखने छल । व्यवसायिक समूह मुख्यतया दलितसभ जकरा किर्तनिया सेहो कहल जाइत अछि ई नाटकके गीतक रुपमे जनसमूहमे प्रस्तुत करैलेल आरम्भ केलक । लोचन (१५७५-१६६०) रगतरागिनी लिखलक जहिमे सङ्गीत विज्ञानक महत्वपूर्ण ग्रन्थ, रागसभक वर्णन, ताल आ मिथिलामे प्रचलित गीत सङ्ग्रहित छल ।
१६ शताब्दीसँ १७ शताब्दीक बीचमे मल्ल वंशक शासनकालमे मैथिलीक पहुँच वृहत भेलाक संगे पुरे नेपालमे फैलल छल ।[१५][१६]
विद्यापति मैथिली भाषाक आदिकवि आर सर्वाधिक ज्ञात कवि छला । विद्यापति जी मैथिली अतिरिक्त संस्कृत तथा अवहट्ट शेहो रचना केनए अछि ।
ब्राह्मणेत्तर मैथिलीः विश्लेषण आ संश्लेषण[सम्पादन करी]
ब्राह्मणेत्तर मैथिलीक विश्लेषण आ संश्लेषण एकटा भेग विषय थिक । अहिमे भाषा, साहित्य, संस्कृति, परम्परा, रीतिथिति, पहिरनसहित अनेकन विषय समेटल जा सकैत अछि । ई एकटा अध्ययन, अनुशन्धान आ खोजक विषय सेहो अइछे आ बनबाको चाहि । एहि विषयकें जनबाक आ बुझमाक लेल मैथिलीभाषी क्षेत्रमे रग–रग पसरल ‘ब्राह्मणवाद’ आ ‘मनुवादी’ मानसिकताक जडिकें सेहो खोदबाक या कमेबाक लेल बान्छनिय अछि । जेना खेतमे लागल बालिकें कमेबाक आवश्यकता पडैत छैक, तहिना मैथिली भाषामे करैय पडत । आब मात्र जमिनकँे थामि या तामिकँे, कोरकार ककेँ, चौकी दकेँ बालि छिटलासँ काज नहि चलत । मैथिली भाषाक नाम पर खेतिपाती करैवला सब आजूधरि ‘बौग्ग’ लगाकेँ सोह्रे आना उब्जनी लइत रहल आ मैथिली माय घुसकुनिया कटैत रहली अछि । अनेक ‘वाद’केँ नाम पर जलकुम्भि सब मैथिलीभाषी क्षेत्रमे पसरि गेल अछि । ओ सबकेँ
उखाडि फेक नव सिरासँ आगा बढबाक नितान्त जरुरी भए चुकल अछि । अहि आलेखमे उपर उल्लेखित दूटा विषय पर प्रतिनिधिमूलक तथ्य सब मात्र उल्लेख अछि । ब्राह्मणेत्तर समुदायकँे कोन रुपेण मैथिलीमे अछोपकँे व्यवहार कयल जाइत अछि ? मैथिली मानकक नाम पर ब्राह्मणेत्तरकँे कोनाकँे अलग–थलग पारल गेल अछि आ पारि रहल छैक, तक्कर ई आलेख एकटा उदाहरण मात्र भँ सकैत अछि । ऐतह ई कहि दी जे आलेख कोनो जाति, धर्म, सम्प्रदाय आ वर्गक गरिमा आ प्रतिष्ठाकँे आँच पहुँचय से उद्देश्यसँ किमार्थ नहि लिखल गेल अछि । विशुद्ध मैथिली भाषाक उत्थान आ जर्गेनामे टेवा पहूँचय ताहि लेल अछि, एकरा मैथिली भाषामे जारी शुद्धिकरण अभियानक एकटा अंशकँे रुपमे मानल जाए, विनम्र आग्रह ।
ब्राह्मणेत्तर, भाषा आ साहित्यः
सामान्य बुझाईमे गइर–ब्राह्मणकेँ ब्राह्मणेत्तर कलह जाइत अछि । मैथिलीभाषी क्षेत्रमे अहि शब्दक प्रयोग बहुत कम भेटैक छैक । मुदा मैथिली भाषा, संस्कृति, साहित्यसहितमे ब्राह्मणवाद हाबी भेलाक कारण किछु समय एम्हर एहि शब्दक प्रचलन घनगर रुपमे फेरसँ शुरु भँ गेल अछि । पहिने साहित्यकेँ ब्राह्मण आ ब्राह्मणेत्तर रुपमे विभाजन कएल गेल बात किछु प्रकाशित सामग्री सबमे भेटैत अछि । कोनो भी भाषामे साहित्यकँे महत्वपूर्ण अंग मानल गेल अछि । साहित्यक रिढ कहल जाइत अछि भाषाकेँ । साहित्य साक्ष्य दू प्रकारकँे होएत अछि–धार्मिक साहित्य आ धर्मनिरपेक्ष (लौकिक) साहित्य । धार्मिक साहित्यकँे अन्तर्गत ब्राह्मण आ ब्राह्मणेत्तर ग्रंथ अबैत अछि । वेद, पुराण, उपनिषद्, रामायण, महाभारत, स्मृति ग्रंथ इत्यादि ब्राह्मण साहित्यकँे अंतर्गत आ जैन तथा बौद्ध रचना सब ब्राह्मणेत्तर साहित्य अन्तर्गत अबैत अछि (सत्य प्रकाश, सन् २०१८) । एहिमे कबिरक बाणी, रवि दाससहितकँे सेहो जोडि सकैत छि । मैथिलीभाषी क्षेत्रमे ब्राह्मण साहित्यक प्रभाव बड बेसी भेटैत छैक । कृर्तिम पात्र खडा ककेँ ‘धार्मिक गुलाम’ बनबैयवला मिथक कथा सब बहुत प्रचलनमे अछि । एहिमे सबसँ बेसी ओझरायल ब्राह्मणेत्तर जाति÷समुदाय भेटैत छैक । ब्राह्मणवादी मिथक सबकँे प्रभावमे एतौहका मूल निवासी वा ब्राह्मणेत्तर संस्कृतिवला लोक सब अपन बृद्धिमान, उदार आ न्यायप्रिय राजकँे प्रतिमानकँे भूल जाइत अछि, बिसरि गेल अछि ।
मैथिलीभाषी क्षेत्रमे ब्राह्मण बाहेककेँ ब्राह्मणेत्तर मानल गेल अछि । तेँ ओ सब जे बजैत–भुकैत छथि, से ब्राह्मणेत्तर भाषा भेल आ ई भाषाक टोन ब्राह्मण सँ अलगे होइत छैक । अखनोधरि मैथिलीमे ओहि टोनकेँ मान्यता कथित ‘मानक जातिक’ महाजन लोकनि नहि देने छथि । मुदा कहैत जरुर छथि जे ‘अहाँ जे बजैत छि, सेहा मैथिली थिक’ । ई नारा व्यवहार आ कार्यान्वयनमे शून्य देखल गेल अछि । ओहुना मैथिली भाषी क्षेत्रमे अतितमे ब्राह्मणवादीद्वारा चार वर्ण (ब्राह्मण, क्षत्रिय, वैश्य आ शुद्र), पचपनियाँ, सोलकन, पिछडावर्गसहितकँे विभाजित कएले गेल छल । आब ब्राह्मणेत्तरकँे रुपमे भँ रहल अछि । एहन परिस्थिति एनाई दूर्भाग्यपूर्ण थिक । एहन अवस्था किएक आएल अछि ? कि मैथिली ब्राह्मणेत्तरकेँ नहि छियैक ? यदि छियैक त ओकरा सबकेँ अहि भाषासँ जोडबाक लेल प्रयत्न किएक नहि भेल आ भए रहल अछि ?...एहने बहुत रास प्रश्न आ जिज्ञासा वर्षौसँ सार्वजनिक भँ रहल अछि । समाधान दिस किनको ध्यान किएक नहि जा रहल छनि ?
ब्राह्मण आ ब्राह्मणेत्तर भाषा÷साहित्य÷ग्रंथ दू फराक विषय थिक । ब्राह्मणेत्तर साहित्य सबमे, खास ककेँ मैथिलीभाषी क्षेत्रमे पसरल जकाँ विभिन्न ‘वाद’ वा जातिगत विभाजनक बात नहि भेटैत छैक । ब्राह्मणेत्तर साहित्य –बौद्ध ग्रन्थ त्रिपिटक, जैन ग्रंथ, जातक कथा सब अछि, एकरा अध्ययन कएलाक बाद एहा निस्कर्ष निकलैत छैक । अई साहित्य अन्तर्गत सर्वाधिक प्राचीन ग्रन्थ त्रिपिटक अछि । ई सर्वाधिक प्राचीन बौद्ध ग्रन्थ सेहो अछि । त्रिपिटक तीन अछि–सुत्त पिटक, विनय पिटक, अभिधम्म पिटक । सुत्त पिटकमे बुद्धकँे धार्मिक विचार आ वचन संग्रहित अछि , एकडा वौद्ध धर्मकँे इनसाइक्लोपीडिया कहल जाएत अछि । विनय पिटकमे बौद्ध संघकँे नियम, अभिधम्म पिटकमे बौद्ध दर्शनकँे विवेचना आ जातकमे बुद्धकेँ पूर्व जन्मकँे काल्पनिक कथा सब भेटैत अछि । मैथिलीभाषी क्षेत्रमे.ब्राह्मणेत्तर साहित्यक चर्च सेहो मुश्किलसँ होयत अछि ।
भाषाकें प्रारम्भिक विकासमें ब्राह्मणेत्तर :
ब्राह्मणेत्तर शब्दक प्रयोग महात्मा गांधी सेहो कएने छथि । ओ कहने छथि, ‘दक्षिण भारत जतेह ब्राह्मणक दृष्टिमे ब्राह्मणेत्तर मात्र अस्पृश्य मानल जाइत अछि, ओतेह त ब्राह्मणवादीद्वारा कएल गेल विभेदक विकृति थप विकृतिपूर्ण देखल गेल अछि । ओकरा सबकँे पक्षमे खडा होमेवला कोनो व्यक्ति नय भेटैत अछि’ (महात्मा गांधी, १९५८) । किछु साहित्य प्रकाशन सबमेँ कबिरक वाणीकँे ब्राह्मणेत्तर परम्पराकँे उपादानक निर्देशनकँे रुपमे सेहो प्रस्तुत कयने छैक (मधुमति, सन् १९८६) । मिथिलाभाषी क्षेत्रमे बुद्ध, कबिर, महाविरसहितकें ब्राह्मणेत्तर पर लिखल साहित्य नगण्य छैक, खोजलो पर भेटनाई मुश्किल अछि । सबसँ बेसी विद्यापति पर लिखल गेल अछि । भुसुक राउत जे ब्राह्मणेत्तर जातिकेँ सिद्ध साहित्यकार छलाह, हुनका पर लिखल साहित्य–सिर्जना बड कम भेटैत छैक । जब की विद्वान लोकनिकेँ मत छनि जे मैथिली भाषाकेँ प्रारंभिक विकास ब्राह्मणेत्तर जातिसँ शुरु भेल अछि । बीएन मंडल विश्वविद्यालयके अंग्रेजी विभागक पूर्व संकायाध्यक्ष डा. ललितेश मिश्र एहि बातक रहस्योघाटन करैत कहैत छथि, ‘मैथिली भाषाकें प्रारम्भिक विकास ब्राह्मणेत्तर जातिकँे सिद्ध साहित्यकार भुसुक राउत, डाक आदिकँे जरिए भेल रहैक (जागरण डट कम, २०१७) ।
मैथिली भाषामेँ ब्राह्मणेत्तर जातिकेँ योगदानक चर्चा एकगोटा विद्वान÷समालोचक मोहन भारद्वाज सेहो खुलिएकेँ केने छथि । ओ त मैथिली भाषाक उत्पतिकँे श्रेय ब्राह्मणेत्तरकेँ दैति छथि । ओ लिखैत छथि– ‘स्पष्ट अछि जे मैथिली मिथिलाक भाषा अछि । मिथिलाक मूलनिवासी द्रविड आ जनजातीय लोक सभ छलाह । ओ सभ मुण्डारी परिवारक भाषा (कोल भाषा) बजैत रहथि । कालान्तरमँे ओकर स्वतंत्र नामाकरण भेल । आई ओकरा मैथिली कहल जाइत छैक ।....मुंडा–परिवारक अनेक जनजातिय भाषा सँ ल’ क’ संस्कृत आ हिन्दी धरिक अगणित शब्द मैथिलीक शब्द–भंडारमे अछि । मुदा, मैथिलीक जे व्याकरण–पोथी अछि ताहिमँे अधिकांश एहने अछि जाहिमँे मैथिली समाजक भाषिक विविधताकेँ नकारल गेल अछि । लेखक भाषाकेँ समाजक सामुहिक देन नहि मानैत वर्गीय आ जातिय भावनासँ परिचालित भेलाह अछि । सामन्ती आ जातिय आँखिसँ भाषाकँे देखलनि अछि । वाचित भाषाकँे नकारि देलक अछि, जे मैथिली भाषाकँे जीवन्तता आ जिजीविषाक प्रमाण अछि । मैथिलीक मूल स्वभाव आ शक्ति के अनठा क’ दुतकारि क’ मिथिलाक सम्भ्रान्त वर्ग मानक मैथिलीक परिकल्पना कयने छथि (डाक–दृष्टि, २०१२) ।
मानकिरणकेँ नाम पर विभेद:
ब्राह्मणेत्तर मैथिलीभाषी आमजनकेँ बोली, लय, शैलीकेँ कथित ‘मानक जातिक’ लोक सभ मैथिली मानिते नहि छथि । तेँ मैथिलीक वर्षौसँ दूर्भाग्यपूर्ण नियति भोगि रहल अछि । शुद्ध आ विशुद्ध या अशुद्धकेँ लडाई जाधरि मैथिलीभाषामेँ रहत एकर उन्नयन आ विकास असंभव अछि । छुत, अछुत, अछोप... बला बात मैथिलीभाषी बहुत झेललक/खेपलक अछि । आब ‘हम आ ओ’ बला बात मैथिलीमें दुर्भाग्यपूर्ण अछि । भाषाविद् डा.रामअवतार यादव कहैत छथि– ‘मानक मैथिलीक प्रचलनक आधार भाषावैज्ञानिक नहि भ’ सामाजिक आ भाषावैज्ञानिकेतर अछि । जाति, शिक्षा, पारिवारिक वा सामाजिक पृष्ठभूमि, सामाजिक मनोवृत्ति आदि सन भाषावैज्ञानिकेत्तर कारक तत्वक पृष्ठभूमिमँे एहि मानक मैथिलीक आधारशिला स्थापित भेल अछि ओ खास क’ ब्राह्मण आ (कर्ण) कायस्थ जातिद्वारा अपना–अपना बोलीकेँ उत्तम, स्तरीय ओ विशुद्ध मैथिली बुझि अभिमान करब एहि मानक मैथिलीक विशेषता मानल जाइत अछि । मिथिलाक ब्राह्मण ओ कायस्थ एक प्रकारक कृत्रिम ‘हम–ओ’ भिन्नताक सृजन क’प्रचण्ड रुपेँ एहि कुत्सित भावनासँ ग्रस्त छथि’ (मैथिलीक भाषिक वैविध्य ः औपभाषिक ओ मानक स्वरुप, १९९९) । डा.यादव मैथिलीक मानकक निर्धारण भाषा बैज्ञानिकद्वारा होए, से कहैत छथि । मुदा आब बागमतिमेँ बहुत जल प्रवाहित भए चुकल अछि , पानिबहि गेल अछि, तेँ भाषाक मानक जन–जनकेँ बोली, शैली, लय, तर्जसहितकँे आधार पर होमाक चाहिँ । लोक सब आब एहेन मैथिली भाषाक प्रतिक्षामें छनि, जहिमे ओकरा सबहक अपन बोली समावेश होय, ओ सब सेहो अपनत्व भावनाक साथ पढय आ लिखय सकैय, नेपाली भाषा जँका ओकरा सबहक अपने मातृभाषा दोसर भाषाक रुपमेँ नहि बनौक....।
आम मैथिलीजनकेँ मैथिलीभाषाप्रतिकँे त्रास आ भयकेँ अंग्रेजी विद्वान पोल आर ब्रास सेहो पुष्टि करैत लिखति छथि– ‘मैथिलीभाषी समाजक भाषिक दुगोलाक चलते मैथिली भाषाक विकास अन्य भाषाक तुलनामे मंथर गतिसँ भेल अछि । छात्रलोकनि मैथिली पढवामे एहि लेल हिचकिचाइत छथि जे ओ जाहि वत्र्तनीमे लिखताह ताहिसँ भिन्न वत्र्तनीकेँ मानयवला यदि परीक्षक भ’गेलथिन त’ हुनक अंक कटि जयतनि ’(ल्याङ्गवेज, रीलीजन एण्ड पोलिटिक्स इन नोर्थ इण्डिया, १९७४) । ब्राह्मणेत्तर लोकनिकेँ अहि डर÷त्रासक निर्वारणकर्ताकँे खोजि मैथिलीभाषी क्षेत्रमें दशकौं पहिनेसँ भए रहल अछि । अहि विषय पर कोहि दादा कहबैक लेल निकलूँ ? हाँ, अहिकेँ लेल ‘अश्व शक्ति’ बढेनाय परम आवश्यक सेहो अइछे । ई शक्ति प्राप्तिक लेल मैथिली पत्रकारिताके अस्त्रकेँ रुपमे प्रयोग करबाक सुझाब नेपाल प्रज्ञा प्रतिष्ठानसँ प्रकाशित आङन पक्रिकामे अछि । पत्रिका अनुसार, विभिन्न भाषाकेँ अपन–अपन महत्व आ पहिचान होइत अछि । मैथिली भाषा ओहिमें सम्भवतः सबसँ उपर आ आगाँ अछि । एकर विरासत आ इतिहास आन कोनो भाषासँ बेसी गरिमामय अछि । परञ्च मैथिली डेगाडेगी मात्र बढिरहल अछि । अहि भाषाक उत्थानक लेल सरोकारवला सभकें ‘अश्व शक्ति’ बढेनाई आवश्यक अछि । अहि शक्तिकेँ प्राप्तिक लेल मैथिली पत्रकारिताकें एकटा अस्त्रक रुपमे प्रयोग कएल जा सकैत अछि (आङ्न,४०ः२०७५) ।
मैथिली भाषामे ब्राह्मणेत्तर मैथिली भाषीकँे महत्वपूर्ण योगदान छलैक,अछि आ रहत । डाकवचन एकर एकगोटा साक्षात प्रमाण थिक । मैथिली साहित्यक प्रारम्भ डाकवचनसँ भेल अछि । ओना, इतिहासकार लोकनि ज्योतिरीश्वरकृत वर्ण रत्नाकरसँ एहिसात्यिक विवेचन–विश्लेषण शुरु करैत छथि, मुदा से उचित नहि । एहिसँ इतिहासकार सभक दृष्टि–सीमा तथा सामथ्र्यहीनता तँ देखार होइते अछि, मैथिली भाषा–साहित्यक कतेक अहित भेल अछि सेहो ध्यान देबाक विषय थिक । असलमे मौखिक साहित्यकेँ साहित्य नहि कहब, ओकर सोध–अनुशन्धान नहि करब जाहि मानसिकताक देन अछि तकर परिणाम मैथिली साहित्यक इतिहाससे नहि, सम्पूर्ण मिथिला–मैथिली भोगि रहल अछि (डाक–दृष्टि) । बहुत रास विद्वान लोकनि डाकवचनकँे लोकसाहित्यकँे उपमा दैति छथि । खास ककें उदारवादी मैथिली साहित्यकार त अहि दिस अपन कलम चलबैइते आबि रहल अछि । डाकवचन लोकसाहित्य, मौखिक साहित्य आ लोककथन अछि((ऐऐ) । डाकवचन एकटा मौखिक साहित्य अछि , एकरा सैकडो वर्ष धरि एकर वाचिकेँ रुप प्रचलित रहल बात दूर्भाग्यपूर्ण अछि । बाह्मणेत्तर साहित्य भेलाक कारण डाकबचनकँे अहि अवस्थासँ गुज्र पडल । ओना आब त लिखित रुप सेहो उपलब्ध भँ रहल अछि । मुदा मौखिक साहित्य के साहित्यक कोटी ने नहि रखनिहार लेखक सभ एकरा साहित्य मानैय लेल तयार एखनो नहि अछि ।
अपभ्रंश शब्द आ गलत प्रचारः
लोक शब्दक अर्थ अछि, ‘लोक समाजक ओ वर्ग थिक जे आभिजात्य संस्कार, शास्त्रीयता आ पाण्डित्यक चेतना एवं अहंकारसँ मुक्त रहैत एकटा परम्पराक प्रवाहमे जीबैत अछि (हिन्दी साहित्यकोश, १९८५) । लोक भाषा, संस्कृति आ साहित्यकँे प्रतिनिधित्व आ बचाबमे ब्राह्मणेत्तर वर्गक योगदान अतूलनीय अछि । मुदा मैथिली साहित्यमे ब्राह्मणवादीकँे द्वारा ब्राह्मणेत्तरकँे वर्षौंधरि अछोपक श्रेणीमेँ राखल गेल अछि । एकरा प्रष्ट रुपसँ कहल जाए त मैथिली भाषा, साहित्य आ संस्कृति पर ब्राह्मणवाद हावी अछि । तेँ मैथिली भाषा वषौंसँ पाछा अछि । कण्ठानुकण्ठ विकसित होमयवला काव्य–वाणीसँ भरल–पूरल अछि ब्राह्मणेत्तर मैथिली मुदा एकर लिखित रुप नहि भेलासँ ब्राह्मणवादी साहित्य मैथिलीभाषी क्षेत्रमे लोकगीतकँे रुपमे प्रचार कयल गेल अछि । एकटा उदाहरणकँे रुपमे ग्राम्य लोक–आस्थाक केन्द्र रहल ‘डिहबार बाबा’क महिमा गीत ‘ब्राह्मण बाबू यौ, कनियो कनियो होइयौ न सहाय....’ के लेल जा सकैत अछि । अहि गीतकँे व्याख्या करैत पत्रकार श्यामसुन्दर यादव ‘पथिक’ लिखैत छथि, ‘ गीतमे ब्राह्मण कहि डिहबारकेँ सम्बोधन कएल गेल अछि । आपत–विपत वा समस्या पडलाक अवस्थामे ब्राह्मण अर्थात राजाजी डिहबारकेँ सहारा बनबाक लेल विन्ती कएल जाएत अछि ’ (आङन, २०७५, पृ.९४) । प्रायः मैथिली भाषी क्षेत्रमे ‘बरहम बाबा’कँे रुपमँे सेहो संवोधन होयत आबि रहल ‘डिहबार बाबा’ गावसँ बाहरे भेटैत अछि । एकरा सर्वजातीय लोकप्रिय लोकदेवता मानल जाएत अछि । ब्रह्मासँ ‘बहरम’ आ बादमे ‘ब्राह्मण’ बनि गेल होयत, निराकार ब्रह्मा साकार आ सद्गुण बरहमक रुपमे मिथिलाञ्चलमे पूजित आ सम्मानित अछि (मैथिली संस्कृति, २०५६) । बहरम सँ बराहमन बनाओल गेल आ ओकरा गीतक रुपमे प्रचार कयल गेल बुझमामे किनको कोनो दिक्कत होएत से नहि बुझायत अछि । बरहम बाबा या डिहबार बाबा थानतर गबैवला किछु गीत सब अछि– ‘हाथ चलैत बिहुसैल छतिया ओ बराहमन बाबु, हाथ दुवु कमलक पटल ओ बराहमन बाबु...,’ ‘करिया मेघ चढि वैसल हो बराहमन सुगवा जकाँ मडरावैं......,’ ‘बरहामन बाबुकँे आङना चनन घन गछिया...,’ ‘मुखले जे खयलक हो बरहामन अछतकँे धनमा...,’ ‘तीन रंग घोडवा बरहामन सबुजे रंग वछेखा,’ ‘बराहामन बाबु भेल असबार....,’ ‘बेरी वरजौ मालिक बेरी आ ओही बाटे जयता बरहामन बाबु...’ (ऐऐ) सहितकँे बहुत लोकगीतमेँ उल्लेख कयल गेल निराकार दिहबार (बरहम)कँे लेल प्रयोग भेल शब्द कोनाकेँ अपभ्रंस भए ‘बराहमन(ब्राह्मण)’ बना देल गेल अछि । अहि गीत सभहक अपव्याख्या के पुष्टि तखन होयत अछि जखन बरहम बाबाकँे अध्र्य देबाक समय गाबैवला गीतमेँ लाल जनेउकँे प्रसंग अबैत अछि । ई गीत देखल जाए –
‘.........छोट बगिया लगायब, ओतअ फुलवा लोढाएव रोज दिन,
लाल जनेउ मङ्गायब, करिया छागर धुर बाहयब ।
(मैथिली संस्कृति,पृ.१३१)
‘....पानबिनु मुहमा मलिन भेल,
जनेउ बिन सुखल शरीर......।’
‘...भइया मोरा काटतै बरहामण टकुरी सँ मुनरिया,
बहिनी मोरा खेहैत रे जनेउ आ,
धनी मोरा रंगतै बरहामन पाटे सुत जनेउआ ।’
(मैथिली संस्कृति,पृ.१३२)
बरहम वा डिहबार बाबा सूर्य आ निरञजनकेँ प्रतीककेँ रुपमे सूर्यक स्वरुप आ संस्कारसँ मण्डित अछि । ओ निराकार अछि । मिथिला क्षेत्रमे कतौह बरहम बाबा त कतौह डिहबार बाबाकेँ रुपमे गामक तमाम लोकक आस्थाकँे केन्द्र अछि । सम्भवत :डिहबार थानमे माटिकँे पिढी मात्र भेटत । हाँ मिथिलाक पारम्परिक लोकमूर्तिकलामँे घोडा पर चढल बरहम बाबाक माटिकँे मुर्ति जरुर भेटैत अछि । जहिमँे कोमल कान्त मुखाकृति, माथ पर पगडी, सेरवानी धोती आ चमडाकँे जुत्ता लगाओल मुर्ति सिल्पी जाति कुम्हार समुदायकँे द्वारा बनाओल जाएत अछि । मिथिलाक विभिन्न मांगलिक कार्यमँे दिहबार स्थान पर चढाओल जाएत अछि (ऐऐ) ।
ब्राह्मणेत्तर समुदायकँे मैथिली संस्कृतिकँे बचाबमे महत्वपूर्ण योगदान सबदिनसँ अछि । मुदा ओ मिथिलामे हमेसा पाछा रहल अछि । धर्मक नाम पर दास बनाओल गेल अछि । आब भाषाक नाम पर दास बनाओल जा रहल अछि । पाणिनि व्याकरणक चर्चा मैथिली भाषाकँे लेल करैवला सब ब्राह्मणेत्तरकँे भाषिक लय, शैली, बोली, कण्ठोच्चारकँे बाईपास करैत आबि रहल अछि । ई ब्राह्मणेत्तर समुदायकँे मैथिली मातृभाषाकँे दोसर भाषाक रुपमे प्रस्तुत करबाक प्रपंच मात्र अछि । सावधान आ सचेतना जरुरी अछि । ब्राह्मणेत्तर नहि शुद्ध नेपाली लिख सकत आ नहि मैथिली बाज आ लिख सकत त ओकरा सबहक भाषिक अधिकारक एकटा उलंघन नय भेल कि ?
लेखनीमे जातिकँे प्रभाव रहितै छैक, मुद्दा एकर अर्थ ई किन्नौह नहि जे ओकरा अपन स्तुतिगानमँे प्रयोग कएल जाय । शब्दके अपभ्रंस कयल एकटा अउर उदारहण देखियौं : मैथिलीमँे जे डाकवचनक संकलन–संपादन भेल अछि तकर अवस्था व्यक्ति पिच्छे फरक भेटैत छहि । डाकवचनक वनस्पति प्रकरणमे केरा रोपबाक प्रसंग आयल अछि । विद्वान कपिलेश्वर झा आ जीवानन्द ठाकुरक संकलनमँे ओकर प्रारम्भिक दू पाँती एहि प्रकार अछि–
कहए डाक तों सुनह रावन, केरा रोपी अखाढ सावन ।
तीन सय साठि जे केरा रोपए, आबि निचिन्त घरहि भए सुतए ।।(पृ.६७)
शशिनाथ झाक संग्रह मे ई पाठ अछि–
कहय डाक तों सुनह बाभन, केरा रोपी असाढ सावन ।
तीन सय साठि जे केरा रोपए, आबि निचिन्त घरहि भए सुतए ।।(पृ.३८)
ई उपर देल गेल दूटा फरक संग्रहकेँ मोहन भारद्वाजकँे ‘डाक–दृष्टि’ मे सुन्दर व्याख्या कएल गेल अछि । ओ लिखैत छथि–
ध्यान देबाक अछि जे शशिनाथ झाक पाठमे ‘रावन’ बदला ‘बाभन’ शब्द अछि । किएक ? ओ प्रायः मानैत छथि जे रावन राजा रहय, ओकरा केरा रोपबाक लेल कहब उचित नहि । तेँ शशिनाथ झा रावन केँ नहि, बाभन केँ सम्बोधित करैत छथि । मुदा, वास्तविकता से नहि अछि । वामन शिवराम आप्टे संस्कृत–हिन्दी कोश मे रावण शब्दक अर्थ लिखने छथि– क्रन्दन करयवला, चीत्कार करयवला । माने ई जे डाकक पद मे रावनक अर्थ अछि गरीब–गुरबा, दीन–हीन । उक्त पद एहने असहाय लोक केँ संबोधित अछि । एहिठाम रावण शब्दक प्रयोय अत्यन्त सटीक आ सार्थक अछि । तखन शशिनाथ झाक पाठान्तरक प्रसंग की कहल जाय ?(ऐ.ए.े)
डाकवचनक रचना शुरु भेल दशम् शताब्दीमे । मौखिक स्तर पर । कालक्रमे पदक संख्या बढैत गेल । कपिलेश्वर झा(१९२४ ई) डाकबचनक के पहिल संकलक छथि । ई संग्रह लोककण्ठसँ कयल गेल छल, तेँ एहिमे संस्कृतसँ अनूदित वा प्रभावित रचना कम अछि । भाषा तथा लेखन–शैली सेहो लोकमानसक अनुकूल अछि(ऐ.ऐ.) । मुदा प्रचलित समयमे ब्राह्मणेत्तर लोकनिक मौखिक सामग्री सब बड कम भेटत, जे भेटल चिकनाय आ पोलिस कयल भेटत । ओ लोकमानसक आ ग्राम्य बासिन्दाक अनुकूल कम आ बजारमे रहैयवला मैथिली भाषाक दोकानदारीमे लागल लोक सबहक घाटानाफा के गणितमे ओझरायल बेसी भेटत ।
नेपाल प्रज्ञा प्रतिष्ठान, काठमाण्डू सँ प्रकाशित बहुभाषिक अर्धवार्षिक पत्रिका सयपत्रीमें ‘मैथिली भाषा आ साहित्य ःसमस्य आ समाधान’ शीर्षक आलेख मे लिखल अछि, ‘ चौधम् शताब्दीकेँ महान ग्रंथ ज्योतिरीश्वरक ‘वर्णरत्नाकर’ मे अन्य नाच आ लोक बाजा सबकेँ चर्च कएल गेल अछि, परन्च ‘सलहेस नाच’ आ ‘ओरनी’ के चर्च नहि अछि(लोकनायक सलहेस, २०७०) । बहुत राश इतिहासविद्क मत छनि जे सलहेसक काल ओहूँ सँ पहिने शुरु भेल रहेक आ सलहेस नाच ओहेँ समय प्रचलन मेँ आयल होयत । इतिहासविद मणिपद्म पाँचम् वा छठम् शताब्दी मे सलहेसक जन्म भेल बात लिखने छथि । ओना त अहि विषय पर मतैक्यता नहि अछि । तईयो बहुमत विद्वानक मतकँे जौ मानल जाए त ज्योतिरीश्वर सँ बहुत पहिने सलहेसक जन्म भेल रहल निस्कर्ष पर पहूँचल जा सकैत अछि । मादे, ‘दलित’ होमाक कारण हुनका ओहि समयमेँ अपन साहित्य रचनामे उल्लेख करबामे मनासिब नहि मानल गेल होए ?(सयपत्री, २०७५) ।
पदासिन लोकनिके भूमिका :
मैथिलीमे ब्राह्मणेत्तर लोकनिकँे अपन–अपन भाषा, शैलीमे सिखबाक–बुझबाक, लिखबाक आज्ञा नहि छैक । कथित ‘मानक जाति’ वला सभ ओकरा सबहक भाषाक मान्यता मैथिलीक रुपमे नहि दैत छथि । एकर पैघ उदाहरण सरकारी संचार माध्यम, छापा वा प्रकाशनमे कार्यरत समाचार वाचक, लेखक आ सम्प्रेषक तथा भाषा सम्पादक आ सरकारी पाठ्य पुस्तक लेखनमे ब्राह्मणेत्तर जातिकँे न्यायोचित स्थान नहि गेल तथ्यकँे लेल जा सकैत अछि । दिबिया नेसकँे खोजब तइयो नहि भेटत । हाँ, कतौह भेटियो जेताह त ओ ‘मुर्ति जका ठाड’ भेटत । ओ कोनो दुकानक ‘शोपिस’ मोडेलकँे भूमिकामे मात्र भेटत । पद आ कुर्सीकँे लेल अपन मान, प्रतिष्ठा आ ईज्जतकँे दाउ पर लगेबाक लेल आतूर भेटत । तेँ बहुजन लोकनि मैथिली भाषाप्रति उखरल स्वभावके बडबेसि भेटैत छथि । मिथिलामे बुद्धकँे निस्तेज कयल गेल बात आब पुरान भँ गेल । मुदा कोनो भी भाषाकँे समृद्ध आ सर्वमान्य बनेबाक लेल हुनक ई तथ्यगत बात बिचारणी विन्दू भँ सकैत अछि– ‘बुद्ध ब्राह्मण नहि, ब्राह्मण विचारधाराक विरोधी छलाह । संस्कृत भाषा नहि, धर्माचारमे संस्कृतक माइनजी हुनका अखरैत रहनि । तेँ ओ कोनो एकटा भाषाकेँ नहि, जनपदीय सभ भाषाकेँ समान मानलनि । एक बेर हुनक दू शिष्य हुनकासँ अनुरोध कयलथिन जे अपन धर्मोपदेशक भाषाकेँ वैदिक भाषामे निबद्ध करबाक अनुज्ञा देल जाए । एहि पर बुद्ध कहलथिन–भिक्षुगण, हम अपन वचनकेँ प्रत्येक व्यक्तिक अपन–अपन भाषा, शैलीमे सिखबाक–बुझबाक, लिखबाक आज्ञा दैत छी ’ (सयपत्री :१०६ः२०७५/डाक–दृष्टिः६०–६१ः२०१२ई) । कथित ‘मानक जातिक’ लोक सभ अहि बातकेँ कोना बुझत, जौ ज्योतिरीश्वर जेहेन पण्डित नहि बुझिलथि । ओ अपन ‘सरोवरवर्णना’ मे लिखने छथि –बौद्धपक्ष अइसन आपात भीषण । तब कहूँ ब्राह्मणेत्तर बुद्ध मैथिली भाषी क्षेत्रमे कोनाकँे टिकत ? संसारभरि बुद्धकँे लाखौं अनुयायी भेटत मुदा मैथिली भाषि क्षेत्रमे बहुत कम, किएक ? ब्राह्मणेत्तरकँे प्रतिनिधित्व करैवला ग्रन्थ÷साहित्यकँे रचइता बुद्ध आ जैन सनक अहिंसाक पुजारी मैथिली भाषि क्षेत्रमे बहिष्कार भेल रहैक, अछि । मैथिली भाषाकँे शुद्धिकरणमँे लागैयबला लोक ‘कोन वृक्ष के पात’ छथि । अनर्गल प्रचार ककँे बदनामी करैत ओकर वहिष्कारक प्रपंच होइछै, होमे करत । ऐहन प्रपंच कएनिहार पाखण्डी आ मक्कार लोकसँ मैथिली के बचेबाक लेल आवश्यक अछि ।
अन्त्यमे,[सम्पादन करी]
‘संस्कृति’ शब्द ‘कृति’कँे आगा ‘सम्’ उपसर्ग लगेलाक बाद बनैत अछि । ‘संस्कृति’केँ अभिप्राय अछि, जकरा बनेबयमे आ आगा बढबयमे समाज’क सब वर्ग’क योगदान बराबर होय, जहिमे सबकँे समान सहभागिता होय, ओकरा लेल आवश्यक अछि जे समाजमे सब कियो बराबर होय आ प्रत्येककँे अपना पक्ष प्रस्तुत कएबाक लेल पूर्ण स्वतंत्रता होए । व्यक्तिकँे चारित्रिक विविधता सबकँे सम्मान करैत संस्कृति सदस्य इकाई सबकँे मन, विचार, रीति–रिवाजकँे सामंजस्यीकरणकँे काम करैत अछि, ताकि आगंतुक पीढि सब समाज’क आदर्श, रीति–रिवाज तथा ज्ञानानुभाव सबस“ लाभ उठा सकैह । मिथिला क्षेत्रमें पसरल विकृति आ विसंगिक हटेबाक हेतू संकटमोचककेँ आभावक कारण मैथिली अपन मूल बाट सँ भटैक गेल । सबगोटाके एक साथ लकेँ आगा बढबाक अनिवार्यता अछि ।
सन्दर्भ सामग्री :
- सत्य प्रकाश : प्रधान संपादक, दिसा, दि मेगा वार्षिकांक (वर्ष पुस्तक) २०१८, हिन्दी द्वितीय संस्करण,नयाँ दिल्ली(भारत), सन् २०१८) ।
- महात्मा गांधी : सम्पूर्ण गान्धी वंशमय, प्रकाशक : प्रकाशन विभाग, सुचना और प्रसारण मन्त्रालय, भारतसरकार,भोल्युम २८, पृष्ठ ३६४, सन १९५८ )
- मधुमती : राजस्थान साहित्य अकादमी(संगम), भोल्युम २५, पृष्ठ ५८, सन् १९८६ ।
- डा.ललितेश मिश्र : पूर्व संकायाध्यक्ष, अंग्रेजी विभाग, बीएन मंडल विश्वविद्यालय, स्रोत :जागरण डट कम, १२ सेम्टेम्बर २०१७ ।
- मोहन भारद्वाज :डाक–दृष्टि, मैथिली लोक रंग(मैलोरंग) दिल्ली भारत , २०१२
- डा.रामावतार यादव : मैथिलीक भाषिक वैविध्य : औपभाषिक ओ मानक स्वरुप,जिज्ञासा, वर्ष–४,अंक–६, १९९९ पृ.७५)
- हिन्दी साहित्यकोश भाग–१ :ज्ञानमंडल लिमिटेड, वाराणसी, १९८५,पृ.७४७
- वामन शिवराम आप्टे : संस्कृत–हिन्दी कोश, मोतीलाल बनारसीदास, दिल्ली, २००१,पृ.९१०
- डा.रामदयाल राकेश :नेपाल राजकीय प्रज्ञा–प्रतिष्ठान, कमलादी, काठमाडौं,२०५६(प्रथम संस्करण),पृ.१२७–१३२)
- पोल आर ब्रास : ल्याङ्गवेज, रीलीजन एण्ड पोलिटिक्स इन नोर्थ इण्डिया, १९७४, पृ.६८)
- –दिनेश यादव :सयपत्री (बहुभाषिक अर्धवार्षिक पत्रिका), प्रकाशन : नेपाल प्रज्ञा प्रतिष्ठान, काठमाण्डू, शीर्षक : ‘मैथिली भाषा आ साहित्य :समस्य आ समाधान’ पूर्णाङ्क–३५–३६(संयुक्ताङ्क), २०७५,पृष्ठ –७६)
- श्यामसुन्दर यादव ‘पथिक’ : आङन, ‘ग्राम्य लोक–आस्थाक केन्द्र :गामक राजा डिहबार’, प्रकाशक :नेपाल प्रज्ञा प्रतिष्ठान, काठमाण्डू, २०७५, पृ.९३–९४
- दिनेश यादव :आङन, ‘भाषिक पत्रकारिताः चुनौति आ समाधान’, प्रकाशक :नेपाल प्रज्ञा प्रतिष्ठान, काठमाण्डू, २०७५, पृ.४० ।
सम्बन्धित पृष्ठ[सम्पादन करी]
सन्दर्भ सूची[सम्पादन करी]
- ↑ "Maithili". अक्सफोर्ड अङ्ग्रेजी शब्दकोश (तेसर)। (सितम्बर २००५)। अक्सफोर्ड विश्वविद्यालय प्रेस। (Subscription or UK public library membership required.)
- ↑ २.० २.१ Yadava, Y. P. (2013). Linguistic context and language endangerment in Nepal. Nepalese Linguistics 28: 262–274.
- ↑ Lewis, M. P. (ed.) (2009). Maithili Ethnologue: Languages of the World. Sixteenth edition. Dallas, Texas: SIL International.
- ↑ Singh, P., & Singh, A. N. (2011). Finding Mithila between India’s Centre and Periphery. Journal of Indian Law & Society 2: 147–181.
- ↑ Government of Nepal (2015). Constitution of Nepal 2015
- ↑ ६.० ६.१ Sah, K. K. (2013). Some perspectives on Maithili. Nepalese Linguistics 28: 179–188.
- ↑ "विश्व भाषा", About World Language, अन्तिम पहुँच २ डिसेम्बर २०१४।
- ↑ Yadav, R. (1979). "Maithili language and Linguistics: Some Background Notes". Maithili Phonetics and Phonology. Doctoral Disseration, University of Kansas, Lawrence. http://himalaya.socanth.cam.ac.uk/collections/journals/kailash/pdf/kailash_08_0102_04.pdf.
- ↑ Yadav, R. (1996). A Reference Grammar of Maithili. Mouton de Gruyter, Berlin, New York.
- ↑ Reading Asia : new research in Asian studies. Richmond, Surrey [England]: Curzon. 2001. आइएसबिएन 0700713719. OCLC 48560711. https://www.worldcat.org/oclc/48560711.
- ↑ Tagore, Rabindranath. "Bhanusimher Kabita" (बङ्गालीमे). Jibansmriti. Kolkata: Visva-Bharati. pp. 85–86.
- ↑ Paul, Prashanta Kumar (बङ्गालीमे). Rabijibani. II. Kolkata: Ananda Publishers Private Limited. pp. 10.
- ↑ Ded. St. Borgiae Clementi, XIV. Praef. J. Chr. Amadutii (ल्याटिनमे). Alphabetum Brammhanicum Seu Indostanum Universitatis Kasi. Palala Press. pp. viii. आइएसबिएन 9781173019655. https://books.google.com.np/books?id=1Djfl_uZqLAC&printsec=frontcover&source=gbs_ge_summary_r&cad=0#v=onepage&q=Tourutiana&f=false.
- ↑ Thomas Colebrooke, Henry (अङ्ग्रेजीमे). Miscellaneous essays. With life of the author by his son sir T.E. Colebrooke, Volume 3. pp. 26. आइएसबिएन 9781145371071. https://books.google.com.np/books?id=DToCAAAAQAAJ&pg=PA1&dq=essay+on+the+Sanskrit+and+Prakrit+languages&hl=en&sa=X&ved=0ahUKEwinwf7uhd7VAhUKwLwKHbM6BjQQ6AEINzAD#v=onepage&q=Maithila&f=false.
- ↑ "Medieval Indian literature: an anthology, Volume 3", पृ: 69, अन्तिम पहुँच १९ फरबरी २०१७।
- ↑ "Nationalism and Ethnicity in a Hindu Kingdom: The Politics and Culture of ...", पृ: 243, अन्तिम पहुँच १९ फरबरी २०१७।
बाह्य जडीसभ[सम्पादन करी]
- युकला भाषा सामग्री परियोजना: मैथिली
- राष्ट्रिय अनुवाद मिसन मैथिली पन्ना
- विदेह मैथिली आइएसएसएन 2229-547X
- मैथिली पुस्तक
- मैथिली समाचार
- मिथिला के लाल उदय मंडल
- https://madheshinepali.blogspot.com/2020/01/


c: text/html

text:
उत्तरपाड़ा, हुगली, पश्चिम बङ्गाल । मैथिल एकता मंच, माखला, उत्तरपाड़ा (मैथिल समाज) द्वारा नि:शुल्क कोविशिल्ड बुस्टर डोज वैक्सीन कार्यक्रमक...
उत्तरपाड़ा, हुगली, पश्चिम बङ्गाल । मैथिल एकता मंच, माखला, उत्तरपाड़ा (मैथिल समाज) द्वारा नि:शुल्क कोविशिल्ड बुस्टर डोज वैक्सीन कार्यक्रमक सफल आयोजन, ऐकोतन क्लब, वार्ड नम्बर-22, शारदा पल्लीक सहयोग सँ सम्पन्न कयल गेल। अहि कार्यक्रममे प्रायः 200 सँ बेसी व्यक्ति लाभान्वित भेलाह। कार्यक्रमक मुख्य उद्देश्य जन कल्याण सेवाक सङ्ग-सङ्ग समाजिक एकजुटताके बढ़ेनाइ सेहो छल। संस्था के सभापति श्री जीवलाल झाजीक उपस्थितिमे कार्यक्रम सञ्चालित करबाक मुख्य श्रेय अध्यक्ष श्री गुलाब चौधरी तथा संस्थाक सभ सक्रिय सदस्य तथा मैथिल समाजक सभ गणमान्य व्यक्तिके जायत अछि।
अहि आयोजनमे मैथिल एकता मञ्चक सभ सक्रिय सदस्य अपन-अपन भागीदारीक निर्बाह उत्साह पूर्वक कयलनि।
अहिमे मैथिल समाजक श्री निरञ्जन झा (उपाध्यक्ष), श्री राजीव झा (सचिव), श्री संजय नारायण चौधरी (सह-सचिव), श्री अनिल झा (प्रवक्ता), श्री धर्मेन्द्र झा (उप-प्रवक्ता), श्री रामचन्द्र चौधरी (संरक्षक), श्री परशुराम मंडल (कोषाध्यक्ष), श्री विजय झा (कार्यकारिणी सदस्य), श्री रूपनारायण झा (संरक्षक), श्री सुधीर झा (संरक्षक), श्री नवीन पाठक (कार्यकारिणी सदस्य), श्री विनोद झा, श्री रमण चौधरी, श्री आलोक झा (सक्रिय सदस्य), श्री प्रभात ठाकुर, श्री रामाकान्त झा, श्री लम्बोदर झा तथा समाजक अन्य गणमान्य व्यक्तिक सेहो मुख्य भूमिका छलनि।
कार्यक्रमक सहयोगी ऐकओतन क्लबक सदस्य तथा वार्ड नम्बर 22क पार्षद मानसी सिंह आओर हुनकर पति समाज सेवक मानीकदा सेहो उपस्थित छलनि। मैथिल एकता मञ्च अपन अहि सफलताक लेल समस्त समाजक आभार आओर धन्यवाद ज्ञापित कयलक।

robotstxt: allowed

filter: keep


text:
51 शक्ति पीठ केर विवरण
1. किरीट शक्तिपीठ :- किरीट शक्तिपीठ, पश्चिम बंगाल के हुगली नदीक तट लालबाग कोट पर स्थित अछि। एहेन मान्यता अछि कि एहिठाम सती माता के किरीट यानी शिराभूषण या मुकुट गिरल छल। एहिठामक शक्ति विमला अथवा भुवनेश्वरी आओर भैरव संवर्त छथि।
(शक्ति के माने माता के ओ रूप जाहिक पूजा कायल जायत अछि आओर भैरव के माने शिवजी के ओ अवतार जे माता के इस रूपक स्वांगी छथि)
2. कात्यायनी शक्तिपीठ :- कात्यायनी शक्तिपीठ, वृन्दावन, मथुरा के भूतेश्वर म' स्थित अछि। एहिठाम माता सती के केशपाश गिरल छल। एहिठामक शक्ति देवी कात्यायनी आओर भैरव भूतेश छथि।
3. करवीर शक्तिपीठ :- करवीर शक्तिपीठ, महाराष्ट्र के कोल्हापुर म' स्थित अछि। एहिठाम माता सती के त्रिनेत्र गिरल छल। एहिठामक शक्ति महिषासुरमदिनी आओर भैरव क्रोधशिश छथि। एहिठाम महालक्ष्मी के निज निवास मानल जायत अछि।
4. श्री पर्वत शक्तिपीठ :- एहि शक्तिपीठ ल'क' विद्वान सभमे मतान्तर अछि, किछु विद्वान सभक मानब अछि कि एहि पीठक मूल स्थल लद्दाख अछि, जखन कि किछु के मानब अछि ई शक्तिपीठ असम के सिलहट म' अछि जता माता सती के दक्षिण तल्प यानी कनपटी गिरल छल। एहिठामक शक्ति श्री सुन्दरी आओर भैरव सुन्दरानन्द छथि।
5. विशालाक्षी शक्तिपीठ :- विशालाक्षी शक्तिपीठ, उत्तर प्रदेश, वाराणसी के मीरघाट पर स्थित अछि। एहिठाम माता सती के दाहिना कान के मणि गिरल छल। एहिठामक शक्ति विशालाक्षी आओर काल भैरव छथि।
6. गोदावरी तट शक्तिपीठ :- आंध्रप्रदेश के कब्बूर म' गोदावरी तट पर स्थित अछि ई शक्तिपीठ, एहिठाम माता के वामगण्ड यानी बायां कपोल गिरल छल। एहिठामक शक्ति विश्वेश्वरी या रुक्मणी आओर भैरव दण्डपाणि छथि।
7. शुचीन्द्रम शक्तिपीठ :- शुचीन्द्रम शक्तिपीठ, तमिलनाडु, कन्याकुमारी के त्रिासागर संगम स्थल पर स्थित अछि। एहिठाम माता सती के पृष्ठ भागद्ध गिरल छल। एहिठामक शक्ति नारायणी आओर भैरव संहार वा संकूर छथि।
8. पंच सागर शक्तिपीठ :- एहि शक्तिपीठ केर कोनो निश्चित स्थान ज्ञात नहि अछि मुदा, एहेन मान्यता अछि कि एहिठाम माता के निचुलका दांत गिरल छल। एहिठामक शक्ति वाराही आओर भैरव महारुद्र छथि।
9. ज्वालामुखी शक्तिपीठ :- ज्वालामुखी शक्तिपीठ, हिमाचल प्रदेश के काँगड़ा म' स्थित अछि। एहिठाम सती के जिह्वा गिरल छल। एहिठामक शक्ति सिद्धिदा व भैरव उन्मत्त छथि।
10. भैरव पर्वत शक्तिपीठ :- एहि शक्तिपीठ ल'क' विद्वान सभमे मतदभेद अछि। किछु केर मुताविक ई शक्तिपीठ गुजरात के गिरिनार लग भैरव पर्वत त' किछु केर मुताविक मध्य प्रदेश के उज्जैन लग क्षीप्रा नदी तट पर वास्तविक अछि। एहिठाम माता के उफध्र्व ओष्ठ गिरल छल। एहिठामक शक्ति अवन्ती आओर भैरव लंबकर्ण छथि।
11. अट्टहास शक्तिपीठ :- अट्टहास शक्तिपीठ, पश्चिम बंगाल के लाबपुर म' स्थित अछि। एहिठाम माता के अध्रोष्ठ यानी निछलका ठोर गिरल छल। एहिठामक शक्ति पफुल्लरा आओर भैरव विश्वेश छथि।
12. जनस्थान शक्तिपीठ :- जनस्थान शक्तिपीठ, महाराष्ट्र, नासिक के पंचवटी म' स्थित अछि। एहिठाम माता के ठुड्डी गिरल छल। एहिठामक शक्ति भ्रामरी आओर भैरव विकृताक्ष छथि।
13. कश्मीर शक्तिपीठ वा अमरनाथ शक्तिपीठ :- ई शक्तिपीठ जम्मू-कश्मीर के अमरनाथ म' स्थित अछि। एहिठाम माता के कण्ठ गिरल छल। एहिठामक शक्ति महामाया आओर भैरव त्रिसंध्येश्वर छथि।
14. नन्दीपुर शक्तिपीठ :- नन्दीपुर शक्तिपीठ, पश्चिम बंगाल के सैन्थया म' स्थित अछि। एहिठाम देवी के देहक कण्ठहार गिरल छल। एहिठामक शक्ति निन्दनी आओर भैरव निन्दकेश्वर छथि।
15. श्री शैल शक्तिपीठ :- श्री शैल शक्तिपीठ, आंध्रप्रदेश के कुर्नूल लग स्थित अछि। एहिठाम माता के ग्रीवा गिरल छल। एहिठामक शक्ति महालक्ष्मी आओर भैरव संवरानन्द छथि।
16. नलहटी शक्तिपीठ :- नलहटी शक्तिपीठ, पश्चिम बंगाल के बोलपुर म' स्थित अछि। एहिठाम माता के उदरनली गिरल छल। एहिठामक शक्ति कालिका आओर भैरव योगीश छथि।
17. मिथिला शक्तिपीठ :- ऐहिक निश्चित स्थान अज्ञात अछि। एहि शक्तिपीठक स्थान ल'क' मतान्तर अछि। तीन स्थान पर मिथिला शक्तिपीठ क' मानल जायत अछि। तीन स्थान म' नेपाल के जनकपुर, बिहार के समस्तीपुर आओर सहरसा शामिल अछि। एहिठाम माता के वाम स्कंध् गिरल छल। एहिठामक शक्ति उमा या महादेवी आओर भैरव महोदर छथि।
18. रत्नावली शक्तिपीठ :- एहि शक्तिपीठक निश्चित स्थान अज्ञात अछि, बंगाज पंजिका केर मुताविक ई शक्तिपीठ तमिलनाडु के चेन्नई म' स्थित अछि। एहिठाम माता के दक्षिण स्कंध् गिरल छल। एहिठामक शक्ति कुमारी आओर भैरव शिव छथि।
19. अम्बाजी शक्तिपीठ :- गुजरात गूना गढ़ के गिरनार पर्वत के शिखर पर देवी अम्बिका के भव्य विशाल मन्दिर अछि, एहिठाम माता के उदर गिरल छल। एहिठामक शक्ति चन्द्रभागा आओर भैरव वक्रतुण्ड छथि।
20. जालंध्र शक्तिपीठ :- जालंध्र शक्तिपीठ, पंजाब के जालंध्र म' स्थित अछि। एहिठाम माता के वामस्तन गिरल छल। एहिठामक शक्ति त्रिापुरमालिनी आओर भैरव भीषण छथि।
(क्रमशः)


text:
बौद्ध धर्म
बौद्ध धर्म एक अनिश्वरवादी धर्म छी। ऐतिहासिक रुपमे ई धर्म शाक्यमुनि बुद्ध (गौतम बुद्ध) आ हुनकर अनुयायीसभक शिक्षामे आधारित धर्म छी। बौद्ध धर्मक परम्परामे तँ गौतम बुद्धक वर्तमान कल्पक चौथा सम्यक सम्बुद्धक रूपमे मानल जाइत अछि। ओ छठम् सँ पाँचम् शताब्दी इसा पूर्व धरि जीवित छल । ओ स्वर्गवास भेलाक दोसर पाँच शताब्दीसभमे बौद्ध धर्म सारा भारतीय उपमहाद्वीपमे फैलल, आ दोसर दुई हजार वर्षसभमे मध्य, पूर्वी आ दक्षिण-पूर्वी जम्बू महाद्वीपमे सेहो फैलल । आई, बौद्ध धर्ममे तीन मुख्य संघ अछि: थेरवाद, महायान आ वज्रयान। बौद्ध धर्मक पैंतीस करोडसँ अधिक लोगसभ मनैत अछि आ ई दुनियाक चौथा सभसँ पैग धर्मक रूपमे रहल अछि।
बुद्ध अर्थात् बोधिप्राप्त वा अन्तिम सत्यक साक्षात्कार केनए महामानव बुझल जाइत अछि। जे व्यक्ति अपन प्रयाससँ विना गुरु बुद्धत्व प्राप्त करैत अछि आ दोसर प्राणीसभक दु:खनिरोधक मार्गदर्शन करैत अछि हुनका सम्यक सम्बुद्ध कहल जाइत अछि । कहल जाइत अछि की गौतम बुद्धक पहिने अनेक सम्यक सम्बुद्धसभ उत्पन्न भऽ गेल अछि आ भविष्यमे सेहो अनेकौं सम्यक सम्बुद्धसभ उत्पन्न भऽ दु:खनिरोधक सनातन शिक्षा देत । बौद्ध धर्मक अन्तिम लक्ष्य छी, दुःखसँ सदाक लेल मुक्ति । बुद्ध दु:खमुक्तिसँ सरोकार नै रखैत दार्शनिक प्रश्नसभक महत्व नै दैत छल । ओ कहैत छल , "भिक्षुसभ हम केवल एकटा बात मात्र सिकाएब: दु:ख आ दु:खनिरोधक उपाय ।" शीलक जगमे रहि ध्यानद्वारा समाधि पुष्ट करैत पज्ञा उत्पन्न् करावे सकैमे ही दु:खमुक्तिक अवस्था निर्वाणक साक्षात्कार कएल जा सकैत अछि से हुनकर मूल शिक्षा छी ।
गौतम बुद्ध[सम्पादन करी]
बुद्धक वास्तविक नाम सिद्धार्थ छल । हुनकर जन्म कपिलवस्तु (शाक्य महाजनपदक राजधानी) कऽ लग लुम्बिनी (वर्तमानमे दक्षिण मध्य नेपाल)मे भेल छल । याह स्थान पर, तेसर शताब्दी ईसा पूर्वमे सम्राट अशोकद्वारा बुद्धक स्मृतिमे एक स्तम्भ बनेने छल ।


text:
~ धूर्र जाउ कि बैसब ? एखन एको घड़ी केर पलिखैत अछि से ?
~ एह ई गप, इ किआ कहय छथिन ? हिनका मुँह संऽ कहु एहन गप निकलैन !
~ ऐंऽ यऽई कनियाँ अहुँ हद्द केलहु मुदा ! एखन छठि परमेश्वी राणा माय दिनकर दिनानाथ'क लेल ठकूआ पूरी भूसबा आरो कतेक तरहक ओरियौन करऽ परत हमरा कि नहि ?
~ से हिनका आब किआ करऽ परतैन ? तीन - तीन टा पूतहु घर बसैत छैन्ह !
~ जाउ - जाउ तीनू एक संऽ बढ़ि कऽ एक धिप्पल अछि ! बहन्ना करत कि काज करत ? ओ तऽ हमहि छी जे कोनो ना खिच - तीर कऽ निमाहने जाइत छी नहितऽ - - - -!
~ कहाँ दनि सूनय छियैन जे जेठकी पूतहु गरीब घरक बेटी छैन्ह से बड्ड काजूल !
~ कि कहु ओकरा मे तऽ बुझू जे हमर गरदनि कटि गेल ! 'बरद केर बरद गेल आ नओ हाथक पगहा सेहो गेल !
~ एह से कि भेलनि ? लोक सब तऽ ओकर बड़ाइ गाम भरि मे केने अछि !
~ ऐंऽ एहि गामक धोंछिया मौगी - मंसा सब द्वारे तऽ आर अथि भऽ गेल ! ओकरे सबहक कहलाहा पर हमर खेनहार बिन पाय कौरी केर बेटा केर भसिया देलक ! तकर फल हम भोगय छी , कम सऽ कम छोटकी दुनू राज - काज नहि करैत अछि तऽ ओकर सबहक बाप घर कऽ भरि देने अछि ने , त ओकर सबहक अधलाह गप्प बौस्तु देख कऽ नीके लागि जाइत अछि !
~ तइयो पाय नहि देलकनि तऽ कम सऽ कम पुतहू तऽ लक्ष्मी पात्र भेलनि ने ? मुहँ लागल तऽ नहि कखनहु बजैत छैन्ह सज्जन शुशील काजूल छैन्ह !
~ हे हम्मर अहाँ देह नहि जराउ तामस पर हम अहिं कऽ किछु उझट कथा कहि देव ! बिनु पाय केर लक्ष्मी केर खगता हमरा नहि छल छूच्छी काजूल आ शुशील'क !
~ एह तहियो एतेक टा परिवारक निमेरा केनाय तऽ - - - - - !
~ धूर्र जाउ - - भिखमंगा बेटी ओ कि निमेरा करत ओ तऽ
'थोर मे छल ओ बहुत मे आयल
अधहन केर चाउर देखि उजगूजाएल'
वी०सी०झा"बमबम"
कैथिनियाँ


text:
हावड़ा (बेलूर): जनास्थाक पर्व छठि पर मिथिला सेवा समिति चैरिटेबल ट्रस्ट दिस सं बेलूर केर श्रावणी आश्रम पोखरि पर बेस इंतजाम कयल गेल छल. आने बरख जंका एहू बरख समिति छठि कें धियान मे रखैत पोखरिक साफ़-सफ़ाइ कएलक मिथिला सेवा समितिक अध्यक्ष राजीव रंजन मिश्र जनओलनि जे ई पर्व मैथिल सहित आन-आन समुदाय कें लोक सभ सेहो मनबैत छथि. सेवा भावना कें प्राथमिकता द' ट्रस्ट आठ बरख सं छठि पर पबनैतिन सभ केर सुविधाक धियान रखैत अछि. बेलूर केर श्रावणी आश्रम पोखरि पर सांझुक आ भोरका अर्घ्य केर अवसर पर वातावरण बेस भक्तिमय रहल. विदित हो जे मिथिला सेवा समिति चैरिटेबल ट्रस्ट आ सहयोगी संस्था मिथिला सेवा समिति,कोलकाताक उपनगरीय क्षेत्र बेलूर मे विगत 27 साल सँ अहि तरहक अनेकानेक काज मे लागल अछि.
एहि अवसर पर ट्रस्टक चेयरमैन दिनेश मिश्र, समितिक अध्यक्ष राजीव रंजन मिश्र सहित पूर्व अध्यक्ष भवनाथ झा, प्रदीप कुमार झा, एस एन ठाकुर, संजय झा, सुमन झा, मोहन चौधरी, रामचन्द्र झा, सुरेश राय, राघवेन्द्र झा, शैलेश चौधरी, भरत झा, बिनय भूषण, प्रकाश झा, चन्दन कुमार झा ओ अन्यान्य लोकनि उपस्थित छलाह.
श्रावणी आश्रम पोखरि छठिक किछु फोटो :
Tags: हालचाल : एहिपार


text:
साल 2018क प्रबोध साहित्य सम्मान वरिष्ठ कवि-कथाकार कीर्तिनारायण मिश्र कें देल जएबाक घोषणा भेल अछि. कीर्ति बाबू कें पुरस्कार मैथिली भाषा-साहित्य मे हुनक योगदान कें देखैत देल जएबाक निर्णय भेल अछि. मिश्रक चयन भाषाविद ओ मैथिली साहित्यकार डॉ. उदयनारायण सिंह नचिकेताक अध्यक्षता मे पंच सदस्यक निर्णायक मंडली द्वारा कयल गेल अछि.
मैथिली भाषाक अग्रणी साहित्यकार स्व. प्रबोध नारायण सिंहक स्मृति मे स्वस्ति फाउंडेशन दिस सं हरेक साल ई पुरस्कार देल जाइत अछि. पुरस्कारक घोषणा आने साल जकां 1 जनवरी कें कएल गेल अछि. बता दी जे ई पुरस्कार लगातार साल 2004 सं देल जा रहल अछि, जाहि मे मिश्र कें प्रतीक चिन्ह आ प्रशस्ति पत्र सहित एक लाख टाकाक नकद राशि देल जाएत.
ज्ञात हो जे कीर्तिनारायण मिश्र मैथिली भाषाक विख्यात साहित्यकार छथि. हिनका कविता-संग्रह 'ध्वस्त होइत शांति स्तूप' लेल साल 1997 मे साहित्य अकादमी पुरस्कार सं सेहो सम्मानित कएल जा चुकल छनि. बेगूसराय जिलाक शोकहरा (बरौनी)क कीर्ति बाबू आखर पत्रिकाक सम्पादक सेहो रहि चुकल छथि.


text:
मोहक मद में मातल जेऽ मोनक मीत बनै छी
ठेस कोना नञि लागत आन्हर भऽ प्रीत करै छी
श्रृंगारक पाछा आन्हर नै केलौं प्रेमक मोजर
श्यामल तन अनुरागे आ विरहे पीत पड़ै छी
पापी पेट पोसै लै परदेस देलौं पेटकुनिया
भरि जग सँ बौएलौं आब घरक भीत धरै छी
हाइरक डर डेरा कऽ छोड़ि देलौं सच बाजब
फूइसक गाछ छड़पि कऽ दुनिया जीत कनै छी
काँट - कूश सभ नंघलौं आऽब बाट जुनि पलटू
अहाँ संउसे खीरा खा कऽ कियै पेनी तीत करै छी
अनका सोझ उगललौं जेठक रौदी सन बोली
धधकल अपन करेजा पूसक - शीत तपै छी
अनकर मोन कलपतै कल्पऽ दियौ की करबै
अपना नीकक चिंता मनमरजी रीत रचै छी
कर्मक ई बान्ह-बन्हौटा कियै बान्है छियै अनेरे
बस चारि डेग चललौं आ से बीते-बीत नपै छी
"नवल" रमल अपना में कविता - पाठ करै छी
गजल कहै छी कखनो आ कखनो गीत गबै छी
--- वर्ण- १८ ---
(सरल वार्णिक बहर)
►नवलश्री "पंकज"◄


text:
जलेबी
जिलेबी उत्तर भारत, पाकिस्तान आ मध्यपूर्व क एकटा लोकप्रिय व्यंजन,अछि। एकर आकार पेंचदार होइत अछि आर स्वाद करारा मीठ। ई मिठाईक धूम भारतीय उपमहाद्वीप सँ शुरू भ पश्चिमी देश स्पेन धरि जाएत अछि। ई बीच भारत,बांग्लादेश, पाकिस्तान, ईरानक संग समस्त अरब देससभ मे सेहो ई खूब जानल-चिन्लहल अछि। आमतौर पर त जिलेबी सादे बनाएल आ पसंद कएल जाएत अछि, मुदा पनीर आ खोया जिलेबी[१] सेहो लोग बड चाव सँ खाएत आछि। जिलेबी भारतक राष्ट्रीय मिठाई अछि।
सन्दर्भ सामग्रीसभ[सम्पादन करी]
- ↑ "शाही खोया जलेबी" (एचटीएम), एमएसएन।
|accessyear=प्यारामिटर ग्रहण नै केलक (सहायता);
|accessmonthday=प्यारामिटर ग्रहण नै केलक (सहायता)


text:
अंशुवर्मा
अंशुवर्मा (English: Amshuverma) नेपालके लिच्छवीकालिन राजा छेल। यिनी नेपालके राष्ट्रिय विभूतिसभ मसे एक छि। यिनी लिच्छवी कालमे राजा भेला पे ओं ठकुरी बंशकs छेल। यिनी राजा शिवदेव प्रथमके ज्वाईं छ। यिनी वि.सं. ६६२ से ६७८ तक १६ वर्ष शासन कर्ने अछि। अंशुवर्मा शैव धर्म मानै छेल तर बौद्ध धर्म प्रति बहुत श्रद्धा छेल। अंशुवर्मा समेत कैलाशकूट भवन निर्माण केने अछि। उन्कर शब्द विद्या नामकs ग्रन्थ सेहो रचना केने अछि। अंशुवर्माले तिब्बत आर भारतसँ सन्तुलनपूर्ण सम्बन्ध कायम केने अछि। अंशुवर्मा नेपालकs राष्ट्रिय विभूति छि। धेरै सामाजिक सुधारका काम गरेका यिनको युगलाई लिच्छवीकालिन नेपालको स्वर्णयुग मानिन्छ। [१]
प्रारम्भिक जीवन[सम्पादन करी]
सन्दर्भ सामग्रीसभ[सम्पादन करी]
- ↑ सामान्यज्ञान, भोजराज भूषाल, मोहनकृष्ण ओझा
बाह्य जडीसभ[सम्पादन करी]
एहो सभ देखी[सम्पादन करी]
- अंशुवर्मा सँ सम्बन्धित मिडिया विकिमिडिया कमन्समे सेहो अछि।


text:
विहनि कथा
बीस टाका
हम भोरे भोर उठि कऽ अपन बगीचा मे फूलक गाछ सब केँ पटबै छलहुँ। करीब सात-सवा सात बाजैत हेतै। तावत सडक दिस सँ हो-हल्ला सुनायल। हमर निवास मुख्य सडकक काते मे अछि, तैं सडक पर होय बला सब घटना आ दुर्घटना देखाइत आ सुनाइत रहैए। हम हल्ला सुनि सडक दिस ताकलहुँ। देखै छी जे हमर फाटकक ठीक सामने मे एकटा मिनी ट्रक लागल अछि आ ओकरा आगाँ एकटा सिपाही मोटरसाईकिल लगा कऽ ठाढ अछि। ओ सिपाही ट्रकक ड्राईवर केँ गरियौने जाईत छल आ ट्रक जब्त करबाक धमकी सेहो दऽ रहल छल। सिपाही कहलक- "नो इंट्रीक टाईम भऽ गेल छै आ तों सब ट्रक शहर मे ढुका देलही। आब चल थाना, जब्ती हेतौ ट्रकक। तोरा सबकेँ बूझल नै छौ जे सात बजेक बाद नो इंट्री भऽ जाइ छै।" ट्रक पर पाछाँ मे एकटा महीस छल आ ओइ महीसक संग एक गोटे ठाढ छल जे कने कडगर भऽ बाजल- "यौ सिपाही जी, एखनी सात बाजि कऽ पाँचे मिनट भेल छै आ हम सब शहर मे जखन ढुकल छलियै तखनी पौने साते बाजै छलै। आब ई नो इंट्री कोना भऽ गेलै। शहर मे ढुकबा काल ओतुक्का सिपाही जी केँ नजराना सेहो देने छियै, अहाँ मोबाईल सँ फोन कऽ कऽ बूझि लियौ।" आब तँ सिपाही जे बमकल से नै पूछू। सोझे ड्राईवर लग गेल आ बाजल- "पाछाँ मे ओकील चढेने छी की? सार हमरा कानून झाडैए। ओकरा तँ जे हम करबै से केलाक बादे बूझतै ओ .................., तू चाभी ला, ट्रक जब्त हेतौ। सात बाजि कऽ दस मिनट भऽ गेल छै आ नो इंट्री मे ट्रक ढुका कऽ कानून छाँटै जाइए।" ड्राईवर ऐ लाइनक पुरान खेलाड छल। ओ हाथ जोडैत कहलकै- "सरकार, कथी लए तमसाई छी। ओ मूर्ख छै। अहाँ हमरा सँ गप करू ने। हे ई लियऽ दस टाका चाह पानक खर्चा आ हमरा जाई दियऽ बड्ड दूर जेबाक छै।" सिपाही कने नरम होईत ओकर हाथक टाका दिस लुब्धता सँ ताकैत कहलक- "हे रौ तू होशियार बूझाईत छैं, मुदा दस टाका सँ काज नै चलतौ। बड्ड महगी छै, बीस टाका निकाल।" ड्राईवर बाजल- "पछिलो चौक पर पाई लेलखिन्ह सिपाही जी आ अगिलो चौक पर लेबे करथिन्ह। एकटा महीसक पाछाँ कतेक जगह काटब अहाँ सब। सरकार पएर पकडै छी, अहाँ एहि सँ काज चला लियऽ।" सिपाही गरमाईत कहलक- "चल थाना। टाईम खराप नै कर। बोहनी बेर मे भोरे भोर सबटा नाश नै कर। तोहर दिमाग ठेकाना पर नै छौ।" आब ओ ड्राईवर बूझि गेल रहै जे ई सिपाही मानै बला नै छै। ओ तुरत बीस टाका निकाललक आ सिपाही दिस बढेलक। सिपाही चारू कात देखैत मुट्ठी मे बीस टाका दाबलक आ चेतावनि दएत कहलक- "जो भाग जल्दी, तोहर नसीब ठीक छौ। बडा बाबूक नजरि मे जँ आबि गेलही बाउ तँ ओ बिनु एक सय केँ नै छोडथुन्ह। हुनकर मौर्निंग वाकक समय भऽ गेल छैन्ह। आबिते हेथुन्ह केम्हरो सँ।" ई कहैत ओ सिपाही अपन मोटरसाईकिल इस्टार्ट कएलक आ विदा भेल आ ट्रक सेहो दस मिनटक घेंघाउज आ बीस टाकाक दक्षिणाक बाद गन्तव्य दिस चलि देलक।


text:
मोतीराम भट्ट
मोतीराम भट्ट (१९२३ भदौ २५ - १९५३) नेपाली साहित्यक प्रथम गजलकार, जीवनीकार, समलोचक तथा माध्यमिक कालक प्रवर्तक छल। कमै बाइच नेपाली साहित्यमे अत्यन्तै ढेर योगदान पुर्यावल ओ नेपाली साहित्यक प्रेरक व्यक्तित्व, कुशल नायक आ होनहार प्रतिभा मानैत अछि। १९४० सँ १९७६ सालधरिक नेपाली साहित्यमे श्रृङ्गारिक धाराक सुरुवातकर्ता मोतीराम भट्ट छल।
मोतीराम भट्ट नेपाली साहित्यामे भानुभक्त आचार्य पछा आवैंल सशक्त व्यक्तित्व छी। उनकर नेपाली भाषा साहित्यमे समालोचनाक सुरु कैर; भट्ट नै संवत् १९४८मे कवि भानुभक्त आचार्यक जीवनचरित्रके प्रकाशमे लबल्क। कवि भानुभक्त आचार्यक जीवन चरित्रमे मोतीराम भट्ट प्रभाववादी ढङ्सँ व्याख्यात्मक रूपमे भानुभक्तबारे प्रशंसा करल गेल मानैत अछि। अपन खोजल कविके प्रतिभा सम्पन्न तथा सहज कवि छल माने प्रमाणित कैर उनकर ओही जीवनचरित्रमे भानुभक्त रचल कहैत जताततै फुटकर सिलोकसभ देखल गेल कहैत अछि।
सुरुवाती जीवन[सम्पादन करी]
मोतीराम भट्टक जन्म १९२३ साल कुशेऔसीका दिन भदौ २५ गते,शनिदिन काठमाडौँक भोसिक टोलमे भेल छल। मोतीराम भट्टक वंश कुमाउगढसँ आएल अछि । मोतीराम भट्ट पण्डित दयाराम भट्ट आ रिपुमर्दिनीदेवी भट्टक माझला सुपुत्रक रूपमे जन्मेल छल। भट्ट दम्पतिक प्रथम पुत्रचाहि जन्मनासाथ दिवङ्त भेल छल। मोतीराम भट्टकें दीर्धजीवी राख्न उनकर मातापिता हिनका नाकक दाहिना पोरा छेदने छल । मोतीराम भट्ट ५ वर्षक उमेर अक्षरारम्भ केने छल। ६ वर्ष भेला वाद ई काशी गेल छल । ओहीबखत हिकर पिता पं. दयाराम भट्ट माता रिपुमर्दिनीदेवी विशेष कामसे काशी रहित छल। ओकरवाद मोतीराम भट्टक शिक्षाक प्रारम्भिक जग काशीमे नै रहैल लगल। ओत ई फारसी स्कूलमा भर्ना भऽ आ ओतहि रहितरहै हिनका फारसी आ उर्दू पढे लाग्ल। काशीमे हिनकर भेट भारतेन्दु हरिश्चन्द्रसग भेल, भारतेन्दु मोतीराम जना प्रख्यात छल। भारतेन्दुसग गहकिलो सङगत करै उनकर नेपाली साहित्यक सेवा केलक आ ई पढाइमे सेहो समर्पित छल। मोतीराम पछा फारसी, उर्दूक अतिरिक्त संस्कृत, हिन्दी, अङ्ग्रेजी भाषामे सेहो दक्ष भऽ लगल। बनारसमे हिनका हरिश्चन्द्र स्कूलमे अङ्ग्रेजी भाषासाहित्यक अध्ययन केने छल। आठ वर्षक उमेरमे बनारसमे नै हिनका व्रतबन्ध केलक।
बनारस रहितकाल हिनका गजल गावैंल आ सितारवादन सिकलक। बनारसक प्रसिद्ध सितारवादक पन्नालालसँ हिनका सितार बजवैल आ गीत गावैंल सिकने छल। करिब आठ वर्ष बनारस बसेर ई १९३७ सालमे पुनः काठमाडौँ आएल। ओहि साल हिनका १५ वर्षक उमेरमे विवाह केलक । विवाहपछा ई कुछ दिन काठमाडौमे रहल। ओहिबखतसे उनकर नेपाली भाषामे लिखल गेल मीठामीठा गीत, कविता, भजन आ गजल सुनैल वञ्चित छल। बनारसमे रहित काल हिनका चार सय शायरीसभ लिखने छल मुदा ओही बखत उनकर नेपाली गीत, कविता आ गजल नै छल। ओहि बखत उनकर नरनारीक युगलरदोहरीरजुहारी गीत सुनैल पावल। वास्तवमा ओहि बखत सुनल रसिया गीतकें ई मोहित सेहो भेल । तहिना उनकर मीठा गीतसभके हृदयमे रोप्न छागेल, मस्तिष्कमे खेलावैं लगल आ स्वरद्वारा प्रस्तुत करै लगल।
साहित्ययात्रा[सम्पादन करी]
दरबार हाई स्कूलमे अध्ययन करैत खाल मोतीराम भट्ट नामी भेल छल। ई पढाइमे सेहो तेजिला छल। हुनकर दरबार हाई स्कूलक दशम कक्षामे अध्ययन करै बखत अर्थात् १९४८ सालमे बेलायतसँ नेपाल-भ्रमणमे आएल लर्ड राबर्ट प्रधानमन्त्री चन्द्रशमशेरसग दरबार हाइस्कूलक निरीक्षणमे गेल छल। ओही बखत स्कूलक प्रथम विद्यार्थी मोतीराम भट्ट कह चन्द्रशमशेर परिचय करलसाथ ई पाहुनाके खडाभेल मोतीरामके अपन हातसँ मेच दऽ बैसल कहलक।
सेवा, पेसा आ संलग्नता[सम्पादन करी]
- १. मोतीमण्डलीक स्थापना(१९३७)
- २. समस्यापूर्तिक आरम्भकर्ता(१९३७)
- ३. भारत जीवन प्रेसक संस्थापक(१९४४)
- ४. मोतिकृष्ण धीरेन्द्र कम्पनीक संस्थापक(१९५०)
- ५. पाशुपत छापाखानाक संस्थापक(१९५०)
सम्मान/पुरुस्कार[सम्पादन करी]
- १. युवाकवि
- २. भारतेन्दु हरिश्चन्द्रसँ नगद पुरुस्कार
अन्तिम दिनसभ[सम्पादन करी]
१९५० सालमे ई कलकत्तामे एए.आईए परीक्षामे सम्मिलित भेल। ओइ परीक्षामे ओ अनुत्तीर्ण भेल। तहिना कुछ खिन्न भावना रैख ओ १९५२ सालमे पुनः कलकत्ता गेल। ओहीबखत ओ निथला परल। कुछ समयपछ ओ अशक्त शरीर लऽ काठमाडौ आएल। सात महिना ओछयानमा थला परल कुशे औसीमे एकतीस वर्ष के दिन ओ १९५३ सालमे काठमाडौ पशुपति आर्यघाटमा स्वर्गीय भेल।


text:
नई दिल्ली । पिछला पांच साल क दौरान बाढ़ प्रबंधन क काज मे सबस बेसी तत्परता बिहार देखेलक अछि। एहि लिहाज स पांच साल पहिने शुरू कैल गेल केंद्रीय योजना क तहत बिहार सबस बेसी 680.79 करोड़ टका हासिल केलक अछि। विशेष श्रेणीक राज्य मे असम सबस आगू अछि जखनकि हिमाचल प्रदेश आ जम्मू-कश्मीर बाढ़ प्रबंधन योजना क तहत सौ करोड़ टका स बेसी लेनिहार छहटा राज्य मे शामिल अछि।
केंद्रीय जल संसाधन मंत्री पवन कुमार बंसल क मुताबिक केंद्रीय मदद स शुरू कैल गेल ‘बाढ़ प्रबंधन योजना’ क फायदा उठेनिहार गैर विशेष श्रेणी क राज्य मे बिहार सबस आगू अछि। राज्य सरकार क प्रस्ताव पर वर्ष 2007-08 स एखन धरि कुल 43टा योजना कए एहि कार्यक्रम मे शामिल कैल जा चुकल अछि। इ योजना सब कुल 1370 करोड़ लागत क अछि। एकरा लेल केंद्र दिस स एखन तक 680.79 करोड़ टका जारी कैल जा चुकल अछि। एकटा स्थानीय दैनिक मे मंत्रालय क एक वरिष्ठ अधिकारी क सूत्र स कहल गेल अछि जे एहि योजना पर बिहार कए पहिल साल स लगातार सक्रिय रहबाक कारण इ मुमकिन भ सकल अछि।
11वीं पंचवर्षीय योजना मे पहिल बेर बाढ़ प्रबंधन लेल केंद्रीय मदद शुरू कैल गेल छल। देश भरि मे एकरा लेल एखन तक 24टा राज्य क 420 योजना कए शामिल कैल गेल अछि। केंद्रीय जल संसाधन मंत्रालय एहि पर एखन तक कुल 3500 करोड़ टका जारी क चुकल अछि। विशेष श्रेणी क राज्य मे एहि योजना क सबस बेसी लाभ असम उठेलक अछि। असमक बाद जम्मू-कश्मीर, हिमाचल प्रदेश आ उत्तराखंड अछि, जाहि ठाम योजना मे 90 फीसद रकम केंद्र सरकार दैत अछि। बाकी राज्य मे केंद्र क योगदान सिर्फ 75 फीसद होइत अछि। बिहार सन राज्य कोनो योजना मे एक चौथाई रकम अपन लगा रहल अछि।
maithili news, mithila news, bihar news, latest bihar news, latest mithila news, latest maithili news, maithili newspaper


text:
की कुलपति मात्र अपन अहंकारमे मैथिल विद्यार्थी सङ्ग दुर्व्यवहार कय रहल छथि?
पैघ सवाल छै जे यहन सवाल किएक उठल आओर दोसर श्रेणीके नागरिक सँ की मतलब?
आबू अहाँके विस्तार सँ बताबी, विभिन्न हिन्दी साम्राज्यवादी मीडिया सँ एकपक्षीय समाद तँ सुननेहे, पढ़ने होयब। जे मिथिला स्टूडेन्ट यूनियन सँ सम्बन्ध राखय वला विद्यार्थी लोकिन हल्ला-चिल्ला कयलक।
तँ आब मैथिलीमे सेहो समाद पढ़बाक-बुझबाक आवश्यकता छै। की छात्र लोकिन अपन समस्या लय कय कुलपति सँ भेंट नहि कय सकैत अछि? जँ किओ मैथिल विद्यार्थी अमैथिल कुलपति एतेक बड़का लाटसाहब बनि जायत छथि जे ओ अपन मोटर कार सँ नीचा पैर नहि राखय छथि। अपन सुरक्षाकर्मी द्वारा पहिले विद्यार्थी लोकिन सङ्ग धक्कामुक्की करबैत छथि फेर थानामे शिकायत!
कुलपति महोदय की आहूं मानि लयने छी जे मिथिलाके लोक मगधके गुलाम छै? कोनो अमैथिल कुलपति एतेक बड़का लोक होयत छथि की कोनो मैथिल विद्यार्थी लोकिन अहाँ सँ भेंट तक नहि कय सकैत अछि। कुलपति महोदय बात इ छै जे अहाँके मात्र अपन नोकरी बजेबाक अछि। नहिये अहाँके मिथिला सँ कोनो मतलब अछि आओर नहिये मैथिल सँ कोनो अपनत्व।
जखनि अहाँ मैथिल विद्यार्थीके समस्या सुनबाक क्षमता नहि राखैत छी तँ समाधान कोना करबय? अहाँ कहैत छिये जे मैथिल विद्यार्थीके अपन समस्या , कॉलेजके प्रिंसिपल द्वारा चाही, किएक मैथिल विद्यार्थी अहाँके समक्ष सोझा अपन समस्या लय कय आओत तँ अहाँके बड़ी दिक्कत भ' जायत अछि।
कुलपति महोदय हमसभ गुलाम नहि छी। स्वतन्त्र भारतके स्वतन्त्र नागरिक छी। हमरो सभसङ्ग सम्मानक व्यवहार करय पड़त।


text:
नवका- पुरनका लेख सर्च करु...
दिल्ली के प्रेस क्लब ऑफ इंडिया मे मिथिला महोत्सव आओर मिथिला लिटेरचर फेस्टिवल केर आयोजन
मैथिल पत्रकार ग्रुप के ओर से शनिदिन, 7 दिसंबर के प्रेस क्लब ऑफ इंडिया मे मिथिला महोत्सव आओर मिथिला लिटेरचर फेस्टिवल केर आयोजन कएल गेल।
मैथिल पत्रकार ग्रुप के तरफ सं मिथिला महोत्सव के ई पांचम आ मिथिला लिटेरचर फेस्टिवल के दोसर संस्करण छल। दिन मे पहिल सत्र मिथिला लिटेरचर फेस्टिवल के छल। एहि दौरान कई विषय पर परिचर्चा आ चारि टा पुस्तक केर लोकार्पण सेहो भेल। संतोष कुमार जीक पुस्तक 'भारत कैसे हुआ मोदीमय', नवीन चौधरी जीक किताब 'जनता स्टोर', संजय कुमार जीक पुस्तक 'कटिहार टू कैनेडी' आओर मंजीत ठाकुर जीक किताब 'ये जो देश है मेरा' केर लोकार्पण कएल गेल। एहि चारु किताब के विमोचन पीटीआई भाषा के संपादक निर्मल पाठक आ पीआईबी के महानिदेशक केएस धतवालिया करलखिन्ह।
सांझ के बाद मिथिला महोत्सव के कार्यक्रम शुरू भेल। मिथिला महोत्सव केर खास आकर्षण रहल अयोध्या घराना के मानस महाराज जीक भजन आ गीत गायन। मानस महाराज जी सीता-राम जीक संबंध पर अपन गीत सं लोक के झूमय लेल मजबूर करि देलाह। एकरे संग डहकन केर मंचन सेहो लोक सभ के खूब पसंद अएलन्हि। एहि मे मैथिल परंपरा के वैभव सेहो देखबा लेल मिलैत अछि। समधि जी के अएला पर हुनका स्वागत मे 56 भोग बनाएल जाएत अछि। लोकगीत के माध्यम सं कई तरहक गारि सेहो देल जाएत अछि। हंसी-मजाक के माहौल के बीच समधि भोजन करय छथिन्ह आ गारि के आनंद लय छथिन्ह। गारि सं नाराज नहि भं ओहि पर मुस्कुराएत रहैत छथिन्ह। एकर चित्रण बड नीक ढंग सं कएल गेल।
मिथिला फेस्टिवल के दौरान प्रकाश झा जीक निर्देशन मे रंगारंग नृत्य नाटिका झिझिया सेहो भेल। एहि मे नेना-भुटका सभ सेहो प्रेस क्लब परिसर मे मौजूद लोक के जीत जीतय मे कामयाब रहला। एहि बाल कलाकार मे पावकी, नंदिता ठाकुर, नीशीथ, अक्षित आ श्रेया शामिल छलीह।
मिथिला महोत्सव के अवसर पर भाजपा सांसद आ राष्ट्रीय उपाध्यक्ष प्रभात झा, मैथिली भोजपुरी के उपाध्यक्ष नीरज पाठक, बुराड़ी सं विधायक संजीव झा, कांग्रेस प्रवक्ता प्रणव झा जीक संग मिथिलांचल के कइटा विधायक आओर सांसद महोदय उपस्थित छलाह।
मैथिल पत्रकार ग्रुप के तरफ सं मिथिला महोत्सव के ई पांचम आ मिथिला लिटेरचर फेस्टिवल के दोसर संस्करण छल। दिन मे पहिल सत्र मिथिला लिटेरचर फेस्टिवल के छल। एहि दौरान कई विषय पर परिचर्चा आ चारि टा पुस्तक केर लोकार्पण सेहो भेल। संतोष कुमार जीक पुस्तक 'भारत कैसे हुआ मोदीमय', नवीन चौधरी जीक किताब 'जनता स्टोर', संजय कुमार जीक पुस्तक 'कटिहार टू कैनेडी' आओर मंजीत ठाकुर जीक किताब 'ये जो देश है मेरा' केर लोकार्पण कएल गेल। एहि चारु किताब के विमोचन पीटीआई भाषा के संपादक निर्मल पाठक आ पीआईबी के महानिदेशक केएस धतवालिया करलखिन्ह।
सांझ के बाद मिथिला महोत्सव के कार्यक्रम शुरू भेल। मिथिला महोत्सव केर खास आकर्षण रहल अयोध्या घराना के मानस महाराज जीक भजन आ गीत गायन। मानस महाराज जी सीता-राम जीक संबंध पर अपन गीत सं लोक के झूमय लेल मजबूर करि देलाह। एकरे संग डहकन केर मंचन सेहो लोक सभ के खूब पसंद अएलन्हि। एहि मे मैथिल परंपरा के वैभव सेहो देखबा लेल मिलैत अछि। समधि जी के अएला पर हुनका स्वागत मे 56 भोग बनाएल जाएत अछि। लोकगीत के माध्यम सं कई तरहक गारि सेहो देल जाएत अछि। हंसी-मजाक के माहौल के बीच समधि भोजन करय छथिन्ह आ गारि के आनंद लय छथिन्ह। गारि सं नाराज नहि भं ओहि पर मुस्कुराएत रहैत छथिन्ह। एकर चित्रण बड नीक ढंग सं कएल गेल।
मिथिला फेस्टिवल के दौरान प्रकाश झा जीक निर्देशन मे रंगारंग नृत्य नाटिका झिझिया सेहो भेल। एहि मे नेना-भुटका सभ सेहो प्रेस क्लब परिसर मे मौजूद लोक के जीत जीतय मे कामयाब रहला। एहि बाल कलाकार मे पावकी, नंदिता ठाकुर, नीशीथ, अक्षित आ श्रेया शामिल छलीह।
मिथिला महोत्सव के अवसर पर भाजपा सांसद आ राष्ट्रीय उपाध्यक्ष प्रभात झा, मैथिली भोजपुरी के उपाध्यक्ष नीरज पाठक, बुराड़ी सं विधायक संजीव झा, कांग्रेस प्रवक्ता प्रणव झा जीक संग मिथिलांचल के कइटा विधायक आओर सांसद महोदय उपस्थित छलाह।
सदस्यता लें टिप्पणियाँ भेजें (Atom)


text:
मैथिली किस्सा : गोनू झा एकटा राजाक दरबारी रहथि। ओ बहुत चतुर छलथि आओर राजाक राज-काज मे मदद करैत छलथि आओर हुनकर खूब मनोरंजन करैत छलथि। राजा हुनका बहु मानैत छलथिन्ह संगहि आओर लोक सेहो खूब मानैत छलैन्ह।
गोनू झाक उन्नति देखि क सभ दरबारी डाह करैत छल आओर हुनका मिटा देबाक उपाय सोचैत छल। ओहि मे एकटा हजमो छल। ओकरा अपना ज्ञानक घमण्ड रहै। ओ गोनू झा के मिटेबाक बीड़ा उठेलक।
गामक बाहर राजा के पिताक समाधि छल, राजा सबदिन अपना पिताक समाधि पर फूल चढ़ावय जाय छलथि। पिता पर हुनकर अटूट श्रद्धा छल, हजमा जकर फायदा उठाबय चाहैत छल आओर एकटा चाल चलल।
एक दिन राजा जखन पिताक समाधि पर फूल चढ़ाबेय गेला तखन ओहि पर एकटा पुर्जा राखल भेटलैन्ह। पुर्जा मे लिखल रहैय–
बउआ अहाँ हमर बहुत भक्त छी हम अहाँ सँ अत्यन्त प्रसन्न छी। स्वर्ग मे हमरा पूजा-पाठ करबा मे बहुत दिक्कत होयत अछि ताहि लेल अहाँ शीघ्र गोनू झा के हमरा लग पठा दिय। गाम के पूरब मे जे श्मशानक मे ईंटक ढेरि अछि ओहि पर हुनका बैसा हुनका उपर दस पाँज पुआर राखि ओहि मे आगि लगा देबई तऽ ओ सीधे हमरा लग पहुँचि जैता। हम किछु दिनक बाद हुनका वापस भेज देब।
शुभाशीर्वाद
अहाँक स्वर्गीय पिता
पुर्जा पढ़िकय राजा चकरेला, एहन आश्चर्यक बात त ओ कतहु देखने नहि छलथि। ओ मोने-मोने बहुत तर्क वितर्क करय लगला। गोनू झाक शत्रु के ई चाल अछि या पिता जीक आज्ञा निश्चय नई कय सकला। ओहि दिन दरबार मे आबि राजा पुर्जा के हाल सबके सुनेलनि, सभ दरबारी खुश भ गेल। कियो कहय लागल-गोनू झा बहुत भाग्यवान छथि ताहि लेल स्वर्ग मे महाराजा याद कैलथिन्ह। क्यो बाजय छल-गोनू झा कतेक बड़का पुण्यात्मा छथि जे जीवैत स्वर्ग जैता।
इहो पढू : की अहां जानै छियै दुनिया में हरेक सेकेंड में की सब होई छै? जानू ई 20टा बात..!
कियो डाह करैत बाजल- हमरा सभक सौभाग्य कहाँ ! नहिं तऽ सहर्ष जैबाक लेल तैयार भऽ जैतहुँ। एहि पर हजमा बाजल महाराज जिनक आदेश एलन्हि हुनके जैबाक चाही नई त महाराज के मोन में दुःख हेतैन्ह। साधारण लोक सँ काज नई हेतइ तें त गोनू झा के बुलाहट भेलैन्ह।
इमहर राजा बड़ सोच मे पड़ि गेला, कतऊ दुष्ट सभ मिलकय गोनू झा के मारबाक षड्यन्त्र त नहि रचलक अछि या ठीके पिताजी ई पुर्जा भेजने छथि। ओना अक्षर पिताजीक लिखावट सँ मिलैत छल। अन्त मे किंकर्तव्यबिमूढ़ भ ओ गोनू झा सँ विचार- विमर्श कयला।
गोनू झा एखन तक सब चुपचाप सुनि रहल छलथि। दरबारिक षडयन्त्रक अनुभव हुनका भ गेल छलैन्ह आ ओ एहि सँ बचबाक लेल सोचि रहल छला। हुनक कुशाग्र बुद्धि किछुये काल मे समाधान ढूंढि निकाललक। ओ कहलथिन्ह – महाराज हम स्वर्ग जैबाक लेल तैयार छी लेकिन हमर तीन शर्त अछि।
1) हमरा तीन मास के समय देल जाय।
2) जखन तक हम स्वर्ग सँ नहि घूमि कय आबी हमरा परिवार के सभ मास दस हजार टाका पारिश्रमिक के रूप मे देल जाय।
3) एहि समय हमरा पचास हजार टाका देल जाय, जाहि सँ घरक सभ इन्तजाम कय क जाय।
गोनू झाक बात सुनी राजा चकित भय कहलखिन-की अहाँ स्वर्ग जायब? की अहाँ एहि बात के सत्य मानैत छी?
गोनू झा कहलखिन – महाराज हम सचमुच स्वर्ग जायब। अहाँ चिन्ता नय करू। उदास भाव सँ राजा गोनू झाक शर्त मानि लेलथिन। सभ दरबारी के आनन्द आओर आश्चर्य के भाव रहै। हजमा अपना जीत पर हँसि रहल छल।
आगू और पढू➥
➥ गोनू झा के और किस्सा पढ़ैय के लेल एत क्लिक करू।
(Read all latest Maithili News, Gonu Jha News Headlines in Maithili and Stay updated with Maithili Samachar)


text:
अपने के बता दी कि किछ दिन पहिने तक नीतीश - मोदी एक दोसर के फुटल आँखि देखब पसंद नहि करैत छलाह। बिहार चुनाव के समय हालात आरो खराब भ' गेल छल। राजनीतिक रैलि सभ मे दुनु एक दोसर पर खूब निशाना साधने छलाह। मोदी तेँ ऐता धरी आरोप लगा देना छलाह कि नीतीश कुमार एक बेर हुनका आगू से भोजन केर थारी घिच लेना रहथिन। ओतहि, नीतीश कुमरा केर आरोप छल कि मोदी हुनका पर राजनीतिक हमला करैत पूरा बिहार के निवासि सभक डीएनए खराब बतौलन्हि। ऐना मे दुनु के बीच रिश्ता मे आयल गर्माहट देखि राजनीतिक अटकला तेज भ' गेल अछि।
अपने के बता दी कि आरजेडी आर जेडीयू मे भलेही गठबंधन अछि, लेकिन दागी आरजेडी विधायक राजबल्लभ सँ ल'के सांसद शहाबुद्दीन तक के मामला पर दुनु केर टकराव सामना आइब चुकल अछि। बाहुबली शहाबुद्दीन तेँ नीतीश क' अप्पन नेता मानबा से सेहो इनकार क' देना रहथिन। आरजेडी नेता रघुवंश प्रसाद सिंह खुलेआम कैको बेर नीतीश पर निशाना साधी चुकल छैथ। नोटबंदी पर विपक्ष के एकजुट होयबाक प्रस्ताव पर जेडीयू के अलग भेला पर सेहो आरजेडी सुप्रीमो लालू प्रसाद नीतीश कुमार पर परोक्ष रूप से निशाना साधैत एहिके इगो केर समस्या कहने छलाह।
राजनीतिक जानकार के मानी तेँ नीतीश केर ताजा रुख लालू पर राजनीतिक दबाव कायम रखबाक कवायद भ' सकैत अछि। राजनीतिक तौर पर अति महत्वाकांक्षी लालू केर सामने नीतीश शायद ई सनेस देबा चाहैत छैथ कि विकल्प हुनका सामने सेहो खुजल अछि। ओतहि, बीजेपी क' लागैत अछि कि हुनका स्वाभाविक तौर पर एक अतिरिक्त सहयोगी मिलबा से कउनु हर्जा नहि अछि। राज्यसभा मे केंद्र के सत्ताधारी गठबंधन के कम संख्याबल सेहो बीजेपी क' जेडीयू से नजदीकी बढेबाक लेल प्रेरित क' रहल अछि। कैको अहम बिल एखन ओता पास होयब बांकी अछि। ऐना मे भविष्य मे सेहो अगर मोदी आर नीतीश एक दोसराक प्रति नरमी देखबैत नज़र आबैत छैथ तेँ ज्यादा बेसी आश्चर्य नहि होयबाक चाही।


text:
अहमदाबाद
अहमदाबाद वा अमदाभाद (/ˈ[invalid input: 'ah']m[invalid input: 'i-']dəb[invalid input: 'ah']d/ ( सुनी); गुजराती उच्चारण: [ˈəmdɑːvɑːd]) भारतक गुजरात प्रदेशक सबसँ पैग शहर आ पुरान राजधानी छी । ई अहमदाबाद जिलाक मुख्यालय आ गुजरात उच्च न्यायालयक सदन छी । समस्त भारतक पैग नगरसभमे छठम आ सातम सभसँ पैग महानगरीय क्षेत्र छी । ६३ लाखको जनसङ्ख्या भेल ई शहर, साबरमती नदीक किनारमे अवस्थित अछि । पहिने गुजरातक राजधानी याह रहल छल बादमे राजधानी गान्धीनगरमे स्थानान्तरण कएल गेल । अहमदाबादके कर्णावती क नामसँ सेहो जानल जाइत अछि । ई शहरक आधारशिला सन् १४११ मे बैसाएल गेल छल । ई शहरक नाम सुलतान अहमद शाहक नाममे राखल गेल अछि ।
इतिहास[सम्पादन करी]
अहमदाबादक नाम सुल्तान अहमद शाहक नाममे राखल गेल अछि । सुल्तान अहमद शाहद्वारा ई शहरक स्थापना सन् १४११ मे केनए छल । ई शहरके भारतक म्यानचेस्टर सेहो कहल जाइत अछि । वर्तमान समयमे, अहमदाबाके भारतक गुजरात प्रान्तक आर्थिक राजधानी होमएक संगे एकटा प्रमुख उद्योगिक शहरक रूपमे चिनहल जाइत अछि ।
ऐतिहासिक रूपमे, भारतीय स्वतन्त्रता सङ्घर्षक समयमे अहमदाबाद प्रमुख आधार शिविर रहल छल । याह शहरमे महात्मा गान्धी साबरमती आश्रमक स्थापना केनए छल आ भारतीय स्वतन्त्रता सङ्घर्षमे जुड़ल बहुतेक आन्दोलनक शुरुवात सेहो याह ठामसँ भेल छल । अहमदाबाद बुनाईक लेल सेहो बहुतेक प्रसिद्ध अछि । एकर साथ ई शहर व्यापार आ वाणिज्य केन्द्रक रूपमे विकसित भ रहल अछि । अङ्ग्रेजी शासनक अवधिमे, ई ठामके फौजी मुख्यालयक रूपमे प्रयोग कएल जाइत छल ।
भूगोल[सम्पादन करी]
पश्चिम भारतमे अवस्थित ई शहर, समुद्र सतहसँ १७४ फिटक उचाईमे अवस्थित अछि । शहरमे दुईटा ताल अछि- कङ्करिया आ वस्त्रापुर ताल । साबरमती नदी गर्मीक मौसममे सुखैक कारण, नदीक ठाममे साफ माटि रहैत अछि । वर्षाक महिना वाहेक पुरे साल गर्मीक माहौल रहैत अछि । गर्मी मौसममे सबसँ उच्च तापमान ४७ डिग्री आ जाड़क समयमे कममे ५ डिग्री तापमान पहुँचैत अछि ।
प्रशासन[सम्पादन करी]
अहमदाबाद नगरपालिका निगम ई शहरके देख रेखक काम करैत अछि आ किछ भाग औडाद्वारा प्रशासित अछि ।
यातायात[सम्पादन करी]
- हवाई मार्ग-
एतय सरदार वल्लभभाई पटेल विमानस्थल अछि । ई प्रमुख भारतीय शहरसभक साथ साथे विदेशसभक शहरसभके जोडैत अछि जेना कोलम्बो, मसकट, लण्डन आ न्यू योर्क शहर ।
- रेल मार्ग-
अहमदाबाद स्टेशन देशके लगभग सब प्रमुख स्टेशसभसँ सीधा जुडल अछि ।
- सडक मार्ग-
अहमदाबादक दूरी मुम्बईसँ लगभग ५४५ किलोमिटर तथा राष्ट्रिय राजधानी दिल्लीसँ ८७३ किलोमिटर अछि । एतय मुम्बईसँ बसद्वारा सेहो जाएल जा सकैत अछि ।
पर्यटन स्थल[सम्पादन करी]
अहमदाबादमे भ्रमण कर लायक बहुतेक स्थलसभ अछि । एहिमे किछ आधुनिक अछि आ किछ पौराणिक सेहो अछि ।
- गान्धी आश्रम, साबरमती
- सिद्दी सैयद जाली, खानपुर
- सरखेज रोजा, सरखेज
- काङ्करिया ताल
- वस्त्रापुर ताल
- गुजरात साइन्स सीटी
- अक्षरधाम मन्दिर, गान्धीनगर
- आई मेक्स थिएटर (चलचित्र घर)
- ल गार्डन
- वैष्णोदेवी मन्दिर
- श्रीभागवत विद्यापीठ (सोला)
- अडालज वाव
काङ्करिया ताल[सम्पादन करी]
ई तालक निर्माण कुतुब-उद्-दीनद्वारा सन् १४५१ मे कराएल गेल छल । वर्तमान समयमे अहमदाबादक निवासीसभक बीच ई ठाम सबसँ बेसी प्रसिद्ध अछि । ई तालक चारोदिस बगैचा लगाएल गेल अछि । तालक मध्य भागमे बहुतेक सुन्दर सुन्दर द्वीप महल अछि । जतय मुगल कालक समय नूरजहां आ जहांगीर प्रायजसो घुमफिर करै लेल आबैत छल ।
सन्दर्भ सामग्रीसभ[सम्पादन करी]
- ↑ "Amdavad City Profile", egovamc.com, Ahmedabad Municipal Corporation, अन्तिम पहुँच ४ जून २०१५।
- ↑ mhupa.gov.in/ray/csmc_ppt/6th-csmc-Ahmedabad-AHP.pdf
- ↑ "Cities having population 1 lakh and above", The Registrar General & Census Commissioner, India, अन्तिम पहुँच २६ जुलाई २०१४।
- ↑ "Urban Agglomerations/Cities having population 1 lakh and above", The Registrar General & Census Commissioner, India, अन्तिम पहुँच २६ जुलाई २०१४।
- ↑ "Distribution of Population, Decadal Growth Rate, Sex-Ratio and Population Density", 2011 census of India, Government of India, अन्तिम पहुँच २१ मार्च २०१२।
- ↑ "Ahmadabad (Ahmedabad) District : Census 2011 data", census2011, अन्तिम पहुँच २८ मई २०१४।
बाह्य लिङ्कसभ[सम्पादन करी]


text:
लङ्का
लङ्का एक पौराणिक द्वीप छी जकर उल्लेख रामायण आ महाभारत आदि हिन्दू ग्रन्थसभमे भेल अछि ।[१] एहि ठामक राजा रावण छल । ई 'त्रिकुट' नामक तीन पर्वतसभ सँ घेरल छल । रामायणक अनुसार, जखन रावण द्वारा हनुमान कऽ दण्ड देवाक लेल हिनकर पुच्छरमे कपड़ा लपेटिकऽ ओहिमे तेल भिजाक आगि लगा देनए छल जखन हनुमान द्वारा समूचा लङ्कामे कूदि-कूदिकऽ ओकरा जला देनए छल । जखन राम द्वारा रावणक वध कएल गेल तखन हुनकर भाई विभीषण कऽ लङ्काक राजा बनाओल गेल छल ।
आजुक श्रीलङ्का पौराणिक लङ्का मानल जाइत अछि । पाण्डवक समय रावणक वंशज लङ्का पर राज्य करैत छल । महाभारतक अनुसार, युधिष्ठिरक राजसूय यज्ञक पूर्तिके लेल सहदेव अश्व लेकर लङ्का गेल छल ।
एहो सभ देखी[सम्पादन करी]
बाह्य जडीसभ[सम्पादन करी]
- Mahabharata of Krishna Dwaipayana Vyasa, translated from Sanskrit into English by Kisari Mohan Ganguli
- Sri Lanka Reference – Country Information, History and Maps
- Etymology of Lanka from Tamilnet
सन्दर्भ सामग्रीसभ[सम्पादन करी]
- ↑ "राम सेतु पर कभी पैदल चलते थे लोग?", BBC News हिंदी (हिन्दी भाषामे), १५ दिसम्बर २०१७, अन्तिम पहुँच ९ जनवरी २०१८।


text:
ममता बनर्जी जेहिआ सं रेलमंत्री बनलीह तेहिआ सं रेल दुर्घटना मे करीब 250 लोक मारल जा चुकल छथि. 15 मास मे 250 लोक कम नहि होएत अछि. रेल मंत्रालय सं बेसि टाइम हुनकर पश्चिम बंगालक राजनीति मे गुजरय छनि. हुनकर नजर रायटर्स बिल्डिंग पर लागल छनि. अगर एतबे छनि तं ओ रेलमंत्री पद छोड़ि किएक नहि छथीह? मनमोहन सरकार के सेहो मजबूरी जे हुनका किछ कहि नहि सकैत छथिन्ह. अगर एतबे मजबूरी छनि तं बिना विभाग के मंत्री बना देथुन्ह जेना कि तरुण विजय जीक कहनाय छनि.
लालूजी ओर पासवान जी सेहो कहलखिन्ह जे ममता जी या त रेल मंत्रालय पर ध्यान देतीह या पश्चिम बंगाल पर. अपन राजनीति के कारण ओ लोक के बलि पर किएक चढाबय छथिन्ह. लालूजी कहलखिन्ह जे जेहिआ सं ममता जी रेलमंत्री बनलीह तेहिआ सं रेल हादसा बढ़ल अछि. असल में सभ मंत्रालय मे टाइम नहि द पाबय के कारण अछि. बस हुनका एतबा रहय छनि जे पश्चिम बंगाल के लेल कोन रेल प्रोजेक्ट शुरू कएल जाए जेहि सं वोट मिलय. वोटक राजनीति मे लोक पिसा रहल अछि. बंगाल के चक्कर मे बिहारक उपेक्षा सेहो भs रहल अछि.
एहन मे बिहारक मुख्यमंत्री नीतीश कुमार राजनीति चमकाबय के चक्कर मे लालूजी पर आरोप लगाबय छथिन्ह. ममता सं बिहारक लोक ओहिना खिसिआएल अछि. नीतीश जी बेसि पक्ष लेथिन्ह तं चुनाव बेसि दिन नहि छनि...ममता के पक्ष लेनाय उल्टा पड़ि सकय छनि.अहां अपन राय जरूर भेजब जे कि होबाक चाही?


text:
सोभियत सङ्घ
सोभियत सङ्घ (रूसी भाषा: CoBéTckий Coю́з, सोवेत्स्की सोयूज; अङ्ग्रेजी: Soviet Union), जकर औपचारिक नाम सोभियत समाजवादी गणतन्त्रसभक सङ्घ (Coю́з CoBéTckиx CoциaлиcTи́чeckиx Pecпýблиk,सोयुज सोभेत्स्की सोत्सियालिस्तिचेस्की रेस्पब्लिक, Union of Soviet Socialist Republics) छल, युरेसियाक पैग भूभागमे फैलल एक देश छल जे सन् १९२२ सँ सन् १९९१ धरि अस्तित्वमे रहल । ओ अपन स्थापना सँ सन् १९९० धरि साम्यवादी पार्टी (कम्युनिस्ट पार्टी) द्वारा शासित रहल । संवैधानिक रूपसँ सोभियत सङ्घ १५ स्वशासित गणतन्त्रसभक सङ्घ छल मुदा वास्तवमे पुरे देशक प्रशासन आ अर्थव्यवस्थामे केन्द्रीय सरकारक कडा नियन्त्रण रहल । रूसी सोभियत सङ्घीय समाजवादी गणतन्त्र ( Russian Soviet Federative Socialist Republic) ई देशक सबसँ पैग गणतन्त्र आ राजनैतिक, सांस्कृतिक आ आर्थिक केन्द्र छल, एहिकारण पुरे देशक गहिर रूसीकरण भेल । एहिकारण रहल कि, विदेशमे सेहो सोभियत सङ्घके प्राय गल्ली 'रूस' कहि सम्बोधन करैत छल ।
स्थापना[सम्पादन करी]
सोभियत सङ्घक स्थापनाक प्रक्रिया सन् १९१७क रूसी क्रान्तिक साथ शुरू भेल छल । जहिमे रूसी साम्राज्य कऽ जार (सम्राट)क सत्तासँग बर्खास्त कऽ देलक । भ्लादिमिर लेनिनक नेतृत्वमे बोल्शेविक पार्टी सत्तामे कब्जा केलक । बोल्शेविक-विरोधी श्वेत आन्दोलन (White movement)क संग गृह युद्धमे फँसल गेल । बोल्शेविकक लाल सेना गृह युद्धक दौरान एहन किछ राज्यसभ उपर कब्जा केलक जकर पतनक फायदा उठाए रूससँ स्वतन्त्रता घोषित केनए छल । दिसम्बर सन् १९२२मे बोल्शेविकक पूर्ण जीत भेल आ ओ रूस, युक्रेन, बेलारुस आ ककस क्षेत्रक मिलए सोभियत सङ्घक स्थापनाक घोषणा करि देलक।[१]
सन्दर्भ सामग्रीसभ[सम्पादन करी]
- ↑ World and Its Peoples: Europe, pp. 1362, Marshall Cavendish, 2009, ISBN 9780761479000, ... Resistance grew into civil war in which several different movements participated, but the Red Army and the anti-Soviet voluntary White Army were the main combatants ... The declaration of the creation of the Union of Soviet Socialist Republics (USSR, or Soviet Union) was signed on December 30, 1922 ...
बाह्य जडीसभ[सम्पादन करी]
- सोभियत रूसको छवियाँ, जॉन डुई (John Dewey)
- सोभियत क्रान्तिकारी पोस्टर
- सोभियत संघबाट दस्तावेज र अन्य सामग्री: १९१७-१९९१
- जागृति कार्यक्रम, चेचेन विद्रोही
- संघ
- सोभियत कैलकुलेटर संग्रह - सोभियत कैलकुलेटरों, कम्प्यूटरों, घडियों र अन्य प्रबिधिक चीजहरूको एक ठुलो संग्रह
- सोभियत संघको बारेमा जर्मन प्रकाशनों का सूची कोष - लगभग १.७५ लाख अभिलेख
- युद्धों, झडपों र हमलाहरूमा सोभियत सेनाको भेको हानिहरू


text:
नवका- पुरनका लेख सर्च करु...
मैथिली पर्व
करीब एक मास तक अहां सभ सं गप्प नहिं भ सकल एहि के लेल माफ करब. व्यस्तता के कारण चाहिओ कs एम्हर देख नहिं सकलौं. मन त बड़ होयत छल मुदा किछ नहिं कs सकलौं. खैर आब फेर अहां सभ सं नियमित रूप सं भेंट होयत रहत.
मनीगाछी के आस पास रहय वाला लोक सभ के लेल एकटा नीक गप्प ई अछि जे अगिला 14 आ 15 तारीख के वाणेश्वरीस्थान में विद्यापति स्मृति पर्व समारोह के आयोजन कएल गेल अछि. समारोह के लेल जोर शोर सं तैयारी भ रहल छै. विद्यापति पर्व समारोह लेल 21 लोकक एकटा समिति बनाओल गेल अछि. समिति के संयोजक छथिन्ह डा. राम मोहन झा . समारोह में मिथिला के विशिष्ट लोक के सम्मानित सेहो कएल जाएत. एहि अवसर पर मैथिली गीत नाद के कार्यक्रम सेहो होयत
मनीगाछी के आस पास रहय वाला लोक सभ के लेल एकटा नीक गप्प ई अछि जे अगिला 14 आ 15 तारीख के वाणेश्वरीस्थान में विद्यापति स्मृति पर्व समारोह के आयोजन कएल गेल अछि. समारोह के लेल जोर शोर सं तैयारी भ रहल छै. विद्यापति पर्व समारोह लेल 21 लोकक एकटा समिति बनाओल गेल अछि. समिति के संयोजक छथिन्ह डा. राम मोहन झा . समारोह में मिथिला के विशिष्ट लोक के सम्मानित सेहो कएल जाएत. एहि अवसर पर मैथिली गीत नाद के कार्यक्रम सेहो होयत
सदस्यता लें टिप्पणियाँ भेजें (Atom)


text:
दरभंगा। 24 जनवरी। देशक पूर्व रेल मंत्री आ मिथिलाक सपूत स्व. ललित नारायण मिश्रक जयंती पर देशक राजधानी दिल्लीमे मिथिलालोक फाउंडेशक केर तत्वावधानमे आयोजित 'ललित दिवस' कार्यक्रममे ललित सम्मान सं सम्मानित हेताह युवा समाजसेवी आ 'न्यूज़ मिथिला' के संपादक बिदेश्वर नाथ उर्फ़ बिकाश झा। इ पहिल बेर अछि जखन राष्ट्रीय राजधानी क्षेत्र दिल्लीमे कोनो संगठन एतेक व्यापक रूपें ललित बाबूक जयंती मनेवाक लेल आगू आएल अछि।
अगामी 2 फरवरी दिन स्व. ललित नारायण मिश्र जीक जन्म दिवस पर दिल्ली के विनोद नगर (पश्चिम)मे एकटा भव्य कार्यक्रममे ललित बाबूकें स्मरण कैल जेतैन्ह। कार्यक्रममे मिथिला एवं बिहारक विभिन्न विधाक व्यक्तिगण उपस्थित रहता आ संगहि संग समाजक विभिन्न क्षेत्रमे योगदान देनिहार व्यक्ति लोकनिकें ललित सम्मान सं सम्मानित सेहो कैल जेतैन्ह। मिथिलालोक फाउंडेशन के चेयरमैन आ देशक जानल-मानल शिक्षाविद डाॅ. बीरबल झा कहला कि ललित दिवस पर युवा समाजसेवी आ 'न्यूज़ मिथिला' के संपादक बिदेश्वर नाथ उर्फ़ बिकाश झा के संगे-संग आरो बहुत व्यक्तित्वकें संस्था सम्मानति करत।


text:
कलकत्ता उपनगर क्षेत्र रिषड़ा मे बीतल 36 साल सं लगातार मैथिली नाट्य मंचन होइत आबि रहल अछि. विद्यापति स्मृति पर्व समारोहक अंतर्गत 23 दिसंबर कें सांझ मे जयश्री टेक्सटाइल केर लक्ष्मी नारायण मंदिर प्रांगण मे मैथिली नाटक 'लौंगिया मिरचाइ' केर मंचन संपन्न भेल. एहि अवसर पर मैथिली साहित्यिक लोकनि सहित महानगरक संस्कृति प्रेमी लोकनिक उपस्थित रहलाह.
नाट्य मंचन सं पहिने बेरिया 3 बजे सं मैथिली रंगमंच पर विचार गोष्ठी आयोजित भेल. गोष्ठीक अध्यक्षता रामलोचन ठाकुर व संयोजन-संचालन गंगा झा केलनि. एहि अवसर पर मुख्य अतिथि कुसुम ठाकुर सहित भाषाविद भास्कर झा, नबोनारायण मिश्र, बिनय भूषण, भवनाथ झा, दयाशंकर मिश्र, रंजीत कुमार झा, बद्रीनाथ झा, कामेश्वर कमल ओ रूपेश त्योंथ अपन विचार रखलनि. कलकत्ता रंगमंच केर अवसर-चुनौती सहित कतिपय बिंदु सब पर विमर्श गोष्ठी कें सार्थकता प्रदान केलक. एहि अवसर पर विभिन्न क्षेत्र मे एक्टिव लोक सब अपन-अपन दृष्टि सं मंतव्य देलनि.
गोष्ठीक उपरांत नाट्य मंचन सं पहिने समारोहक उद्घाटन कएल गेल जाहि मे जयश्री टेक्सटाइल केर पदाधिकारी लोकनि सहित पूर्व रंगकर्मी व उद्योगपति जीबेन्द्र मिश्र सेहो उपस्थित छलाह. एहि सत्रक संचालन रंगकर्मी भवनाथ झा केलनि. मंगलाचरण ओ सांस्कृतिक कार्यक्रमक बाद रंजीत कुमार झा केर निर्देशन मे लेखक लल्लन प्रसाद ठाकुर लिखित नाटक 'लौंगिया मिरचाइ' केर मंचन कएल गेल.
नाटक मे वरिष्ठ रंगकर्मी भवनाथ झा सहित स्थानीय युवा कलाकार रंजीत, दीपक, रंजन, प्रदीप, पिट्टू, संतोष अपन अभिनय प्रतिभा सं दर्शक कें बन्हने रहबा मे सफल रहलाह त' ओतहि स्त्री पाट मे माला मुखर्जी सहित कुमारी वंदना आ कुमारी नीतू सभक धियान आकर्षित केलनि. नाटक मे पार्श्व संगीत अमित कुमार, गीत रंजीत कुमार ओ गायन प्रकाश-रौशन केर रहल.
कहैत विदा ली जे एतेक साल सं मिथिला कल्याण परिषद् केर एहि नाट्य समारोह कें जयश्री टेक्सटाइल प्रायोजित करैत आबि रहल अछि. मैथिली रंगमंच के' कहए. कोनो मिथिला-मैथिली आयोजन लेल ई गौरवक बात अछि.
नाट्य मंचन सं पहिने बेरिया 3 बजे सं मैथिली रंगमंच पर विचार गोष्ठी आयोजित भेल. गोष्ठीक अध्यक्षता रामलोचन ठाकुर व संयोजन-संचालन गंगा झा केलनि. एहि अवसर पर मुख्य अतिथि कुसुम ठाकुर सहित भाषाविद भास्कर झा, नबोनारायण मिश्र, बिनय भूषण, भवनाथ झा, दयाशंकर मिश्र, रंजीत कुमार झा, बद्रीनाथ झा, कामेश्वर कमल ओ रूपेश त्योंथ अपन विचार रखलनि. कलकत्ता रंगमंच केर अवसर-चुनौती सहित कतिपय बिंदु सब पर विमर्श गोष्ठी कें सार्थकता प्रदान केलक. एहि अवसर पर विभिन्न क्षेत्र मे एक्टिव लोक सब अपन-अपन दृष्टि सं मंतव्य देलनि.
गोष्ठीक उपरांत नाट्य मंचन सं पहिने समारोहक उद्घाटन कएल गेल जाहि मे जयश्री टेक्सटाइल केर पदाधिकारी लोकनि सहित पूर्व रंगकर्मी व उद्योगपति जीबेन्द्र मिश्र सेहो उपस्थित छलाह. एहि सत्रक संचालन रंगकर्मी भवनाथ झा केलनि. मंगलाचरण ओ सांस्कृतिक कार्यक्रमक बाद रंजीत कुमार झा केर निर्देशन मे लेखक लल्लन प्रसाद ठाकुर लिखित नाटक 'लौंगिया मिरचाइ' केर मंचन कएल गेल.
नाटक मे वरिष्ठ रंगकर्मी भवनाथ झा सहित स्थानीय युवा कलाकार रंजीत, दीपक, रंजन, प्रदीप, पिट्टू, संतोष अपन अभिनय प्रतिभा सं दर्शक कें बन्हने रहबा मे सफल रहलाह त' ओतहि स्त्री पाट मे माला मुखर्जी सहित कुमारी वंदना आ कुमारी नीतू सभक धियान आकर्षित केलनि. नाटक मे पार्श्व संगीत अमित कुमार, गीत रंजीत कुमार ओ गायन प्रकाश-रौशन केर रहल.
कहैत विदा ली जे एतेक साल सं मिथिला कल्याण परिषद् केर एहि नाट्य समारोह कें जयश्री टेक्सटाइल प्रायोजित करैत आबि रहल अछि. मैथिली रंगमंच के' कहए. कोनो मिथिला-मैथिली आयोजन लेल ई गौरवक बात अछि.
#MithiEvents
Tags: News भाषा-साहित्य हालचाल


text:
दरभंगा, मिथिला मिरर: दरभंगा जंक्शन पर मंगलदिन आरपीएफ दिस सं चलाओल गेल विशेष अभियान मे चारि टा बाल मजदूर के मुक्त कराओल गेल तथा एकटा दलाल के गिरफ्तार कायल गेल। दलालक नाम मो. राजीक बताओल जा रहल अछि। ओ सदर थाना क्षेत्रक ठकुरूनिया गाम निवासी मो. एनुल के पुत्र अछि।
पूछताछ के दौरान ओ कहलक अछि जे, सब बच्चा के बंगलुरू जाय वला बागमती एक्सप्रेस स विजयवाड़ा लय जेबाक तैयारी छल। मुक्त कराओल गेल सब बच्चा रैयाम थाना क्षेत्रक रहय वला अछि। मो. राजीक बहुत दिन सं बच्चा के गामक चक्कर लगा रहल छल। बच्चाक माता-पिता के बहुतो तरहक प्रलोभन देने छल। बच्चा सब कहलक अछि जे, सब के पांच सौ स हजार रुपैया प्रतिमाह दिहाड़ी देबाक बात कहलक अछि।
इंस्पेक्टर अजय प्रकाश के अनुसार ट्रेन के खुजबा सं पहिने चलाओल गेल चेकिंग अभियान के दौरान स्टेशन पर बच्चा के देखकय शंका भेल। पूछताछ कायल गेल त सब अप्पन गाम रैयाम थाना क्षेत्र बतौलक। बच्चा के लय जाय वला युवक सदर थाना क्षेत्रक रहय वला अछि। पूछताछ के दौरान बाल मजदूर के रूप मे बच्चा के दलाली करय वला युवक भागबाक प्रयास केलक। मुदा आरपीएफ के जवान ओकरा पकड़ि लेलक।


text:
भगवान
भगवान एक गुण वाचक शब्द छी जकर अर्थ गुणवान होइत अछि। ई "भग" धातुसँ बनल अछि ,भगक ६ अर्थ अछि:- १-ऐश्वर्य २-वीर्य ३-स्मृति ४-यश ५-ज्ञान आ ६-सौम्यता जकरा सँग ई ६ गुण अछि ओ भगवान मानल जाइत अछि। पाली भाषामे भगवान "भन्ज" धातुसँ बनल अछि जकर अर्थ अछि:- तोड़नाइ। जे राग,द्वेष ,आ मोहके बन्धनसभ कऽ तोड़ि चुकल होइ या भावमे पुनः आबक आशा कऽ भङ्ग करि चुकल होइ भावनासभसँ दुर सनुचा विचार शून्य भऽ जाए आ ओहिसँ हुनक यात्रा शुरु होइ हुनका भगवान कहल जाइत अछि।
संज्ञा[सम्पादन करी]
संज्ञाक रूपमे भगवान् देवनागिरीमे लगभग हरदम ईश्वर / परमेश्वरक मतलब राखैत अछि। अही रूपमे ई देवतासभक लेल नै प्रयुक्त होएत।
विशेषण[सम्पादन करी]
विशेषणक रूपमे भगवान् देवनागिरिमे ईश्वर / परमेश्वरक मतलब नै राखैत अछि। एहि रूपमे ई देवतासभ,विष्णु आ हुनकर अवतासभ (राम,कृष्ण), शिव, आदरणीय महापुरुषसभ जेहन गौतम बुद्ध, महावीर, धर्मगुरुसभ, गीता, इत्यादिक लेल उपाधि छी। एकर स्त्रीलिङ्ग भगवती छी।


text:
अलेक्सा इन्टरनेट
अलेक्स इन्टरनेट, Inc. एक अमेरिकी कम्पनी छी अमेरिकी राज्य क्यालिफोर्नियामे अछि । ई मुख्यतया व्यावसायिक वेब ट्राफिक डेटा आ एनालाइटिक्स प्रदान करैत अछि । ई अमेजनक एक सहायक कम्पनी छी ।
सन् १९९६ मे एलेक्साक स्थापना एक स्वतन्त्र कम्पनीक रूपमे कएल गेल छल जकरा सन् १९९९ मे अमेजन अधिग्रहण करि लेलक । एकर टुल्सबार इन्टरनेट ब्राउजिङ व्यवहारक आधारमे डेटा एकत्र करैत अछि आ ओकरा एलेक्सा वेबसाइट पर भेजैत अछि, जतय ओकरा सङ्ग्रहित आ विश्लेषण कएल जाएत अछि ।[४] ई कम्पनीकें प्रतिवेदनक मुख्य आधार वेब यातायात छी, जहिमे एकर प्रसिद्ध एलेक्सा क्रमाङ्क सेहो सामिल अछि । ई वेबसाइटक मोताबिक, एलेक्सा वेब यातायात डेटा विश्वव्यापी क्रमाङ्क आ ३ करोड़ वेबसाइटसभ पर अन्य जानकारी प्रदान करैत अछि ।[५] सन् २०१८ धरि ई वेबसाइट प्रति महिना ३ करोड़ सँ बेसी लोकसभद्वारा देखल जाएत अछि ।[३]
बाह्य कडी[सम्पादन करी]
सन्दर्भ सामग्री[सम्पादन करी]
- ↑ "Management", Alexa Internet, अन्तिम पहुँच दिसम्बर २४, २०१४।
- ↑ "ब्यवस्थापन", अलेक्सा इन्टरनेट, अन्तिम पहुँच दिसम्बर २४, २०१४।
- ↑ ३.० ३.१ "अलेक्सा डटकम साइटको जानकारी", अलेक्सा इन्टरनेट, अन्तिम पहुँच जुलाई २८, २०१८।
- ↑ "What is Alexa traffic rank and how to get the Alexa toolbar", Digital Business UK, अन्तिम पहुँच २०१८-०५-११।
- ↑ "About", Alexa, अन्तिम पहुँच जनवरी १८, २०१५।


text:
भारत आ चीनक बीच जारी तनावक बीच नेपाल सेहो अपन आदति नहि सुधारि रहल। भारत आ नेपालक बीच पछिला किछु मास स’ लिपुलेख, कालापानी आ लिम्पियाधुराके ल’ विवाद चलि रहल अछि। एहिमे स’ लिपुलेख एहन क्षेत्र अछि, जतय भारत, नेपाल आ चीनक सीमा सटैत अछि।
आब नेपाल एहि इलाकामे सेनाक पूरा बटालियन तैनात क’ देलक अछि. एहि बटालियन स’ कहल गेल अछि जे ओ भारतीय सेनाक गतिविधि पर नजरि राखय। न्यूज एजेंसीक मुताबिक, पछिला हफ्ता केपी शर्मा ओलीक सरकारक गृह मंत्रालय सेनाके एगो आदेश जारी कयलक। एहिमे कहल गेल जे भारत आ चीनक बीच जारी तनावके देखैत लिपुलेख सीमाक कड़गर निगरानी आवश्यक अछि।
एकरा बाद नेपाल आर्म्ड पुलिस फोर्स (एनपीएफ) केर ४४म बटालियन एतय तैनात कयल गेल अछि। मात्र नेपाले किएक, एहिठाम चीनक 150 लाइट कम्बाइंड आर्म्स ब्रिगेड सेहो तैनात अछि। पछिला मास एकरा एतय पठाओल गेल छल। एहिठाम स’ लगभग 10 किलोमीटर दूर पाला क्षेत्र अछि, एतय सेहो चीनी सैनिक तैनात अछि। भारत लिपुलेखमे 17 हजार फीट पर बेहतरीन सड़क बनौलक अछि।
रोड कंस्ट्रक्शन काल नेपाल कोनो आपत्ति नहि जतओने छल। मुदा, एकरा बाद भारत आ नेपालक बीच एहि मुद्दा पर बयानबाजी आ तनाव शुरू भ’ गेल. नेपाल लिपुलेख पर ने मात्र अपन दावा कयलक बल्कि एक नव नक्शा जारी सेहो क’ देलक। एहिमे लिपुलेखके सेहो शामिल कयलक। भारत एहि पर विरोध जतओलक ।


text:
रविवार, 28 अगस्त 2011
काज करू,तखन बाजू !
की लेब, गप्प? लिय'लप्प के लप्प । मुदा हमरो लगै छल ई सब गप्पे छियै । जखन व्यक्तिगत स्वार्थ टकराइ छै त' सर्व प्रथम सिद्धांत पानि भरै लए चल जाति छै। अन्नाक अनशन,जन सम्रर्थन,फेर ओकर समाप्ति सब किछु हमरा गप्प लगैये । जनलोक पाल मे एन.जी.ओ.के कियैक ने राखल गेलै ? की हेतै ज' जनलोक पाले मे भ्रष्टाचार पैसि जाइ ? ओकरा पर के नजरि रखतै ? अन्ना कि केजरीवाल कि शांति भूषण कि किरण बेदी चुनाव नंइ लड्ती...जे.पी. सेहो चुनाव नंइ लडला,कोनो जबाबदेही नंइ लेलनि । ई त' आरो भयावह । अरे अहां उत्तरदायित्व ल'क' काज करियौ आ लोकके देखबियौ जे अहां कोना काजरक कोठली मे रहियो क'बेदाग छी । तखन ने लोक बूझत । आ सोझे कुचेष्टा कारबा मे की
छै? क्यो क' सकैये । काज क' क' देखबियौ,तखन ने बूझब अन्ना । ई देश अदौ स' भ्रष्टाचार मे लिप्त छै,एकरा ने बचबियौ । दोसर "दूसरी आज़ादी"...बहुत भेलै ।
प्रस्तुतकर्ता साकेतानन्द नवहटिया पर 10:46 pm कोई टिप्पणी नहीं:
गुरुवार, 4 अगस्त 2011
शुक्रवार, 22 अप्रैल 2011
एक्शन री प्ले.
हमरा जँ एखन क्यो कहे जे अहां के हम तीस वर्षक बना दैत छी,त'एक त' हम हठे
तैयारे ने हेबै । जँ' भैयो गेलंहु त'जीवन के एते सीरियसली नंइ लेबै जत्ते सीरियसली हम एकरा लेने रहियै । हमरा लगैत अछि जे सब किछु अपन समय पर खट-खट होइत रहतै छैक, अहांक मनोवृत्ति तेहने भ' जायत, अहां स्वत: ओही दिशा मे बढबै, वैह करबै जाहि स'कि नियत काज हुए। अहां चाहबो ज' करबै ज्र नंइ करब---त'होनी हाथ पकडि क'करा लेत। तैं हमर बादक दोसर की तेसर पीढी के ई बूझि लेबाक चाही जे काज त'अवश्य करी मुदा अइ चिंते नंइ बीतल जाइ जे ई काज मे सफलता भेटत कि नंइ ? नंइ भेटत त' की करब ? एक टा रास्ता जँ' बंद होइ छै त' ईश्वर कि भाग्य, दस टा आर दरवाजा खोलि दैत छथिन । अहां छ्टपटाऊ कि,भने काहि काटू---किछु करू,होइ बला जे छै से हेबे करतै । अहां मात्र अपन अंतर्मनक बात के ध्यान स'सुनियौ ने !आधा-आधी ओझरी ओहिना सोझरा जायत । हमरा डाक्टर बनबाक बड मोन रहय, मुदा होनी रहै हमरा रेडियो मे काज करबै बला कि लेखक बनेबाक हम आइ.एस.सी.केलंहु,तेन किम? हमरा "जीवछ भाई" बन' पडल,बा-जबर्दस्ती हमरा लिख' पडल। किताब-दर-किताब छपल । हमरा स' क्यो ने पुछलक--" की यौ ? अपने लेखक बनबै ?" तैं हमर रिक्वेस्ट ! जीवन के अपन गतियें चल'दियौ,अहांके नंइ बूझल अछि जे अहां चाहियो के एकर दशा आ दिशा नंइ बदलि सकै छी ।
तैयारे ने हेबै । जँ' भैयो गेलंहु त'जीवन के एते सीरियसली नंइ लेबै जत्ते सीरियसली हम एकरा लेने रहियै । हमरा लगैत अछि जे सब किछु अपन समय पर खट-खट होइत रहतै छैक, अहांक मनोवृत्ति तेहने भ' जायत, अहां स्वत: ओही दिशा मे बढबै, वैह करबै जाहि स'कि नियत काज हुए। अहां चाहबो ज' करबै ज्र नंइ करब---त'होनी हाथ पकडि क'करा लेत। तैं हमर बादक दोसर की तेसर पीढी के ई बूझि लेबाक चाही जे काज त'अवश्य करी मुदा अइ चिंते नंइ बीतल जाइ जे ई काज मे सफलता भेटत कि नंइ ? नंइ भेटत त' की करब ? एक टा रास्ता जँ' बंद होइ छै त' ईश्वर कि भाग्य, दस टा आर दरवाजा खोलि दैत छथिन । अहां छ्टपटाऊ कि,भने काहि काटू---किछु करू,होइ बला जे छै से हेबे करतै । अहां मात्र अपन अंतर्मनक बात के ध्यान स'सुनियौ ने !आधा-आधी ओझरी ओहिना सोझरा जायत । हमरा डाक्टर बनबाक बड मोन रहय, मुदा होनी रहै हमरा रेडियो मे काज करबै बला कि लेखक बनेबाक हम आइ.एस.सी.केलंहु,तेन किम? हमरा "जीवछ भाई" बन' पडल,बा-जबर्दस्ती हमरा लिख' पडल। किताब-दर-किताब छपल । हमरा स' क्यो ने पुछलक--" की यौ ? अपने लेखक बनबै ?" तैं हमर रिक्वेस्ट ! जीवन के अपन गतियें चल'दियौ,अहांके नंइ बूझल अछि जे अहां चाहियो के एकर दशा आ दिशा नंइ बदलि सकै छी ।
प्रस्तुतकर्ता साकेतानन्द नवहटिया पर 10:28 pm कोई टिप्पणी नहीं:
शनिवार, 16 अप्रैल 2011
म्नुक्ख होइये चिडै.
अपन व्यक्तिगत दुख के जग-जाहिर करब बेकार ।...सुनि अठिलैहें लोगसब के अतिरिक्त किछु नंइ।
हमरा लगैत अछि जे साहित्यिक रूप स'जखन क्यो चर्चा मे नंइ आबि पबैत अछि तखन ओ
लेखक अपना स' श्रेष्ठ के गारि फझ्झति द'क' अपना के पैघ बुझैत अछि। तै मे ज' हुनका कत्तौ छपै-छपबै के
सुविधा होनि,कोनो धज्जी सनक मैगजिन होनि तखन त'हुनका जे मोन हेतनि से लिखता। अहिना छथि संपादक वरेण्य शरदेंदु शेख चौधरीजी । हुनकर मोनेजे हमरा जहिया स'अकादमी भेटल अछि तहिया स' हमर लिखनाइ बंद भगेल अछि । जखन
कि तकर बाद हमर दशाधिक कथा प्रकाशित भेल अछि।मुदा से हुनका नंइ सुझलनि। कोना
सुझतनि ? अहां आंखि पर पीरा चश्मा लगा क'देखबै त'दुनियां पांडु रोग स' पीडित बुझाइये पड्त। तहिना एक टा साहित्यिक रंगदार बिहरि स'बहरेला अछि अजित कुमार आज़ाद जी। लिखतथि-पढितथि त'से जथ-कथ,भरि
पटना घुमि-घुमि क'एकर बात ओकरा त'कोनो गुलछर्रा अनेरे उडबैत रहता,लोक के लडबैत,तरह-तरह के लांछन लगबैत समय गमेता।एखन फेस बुक पर ओ लिखै छथि जे हम, उषाकिरण जी आ भाई साहेब ( राजमोहन जी) मैथिली कथा के
हिंदी अनुवाद क' हिंदियो के लेखक सब मे अपन नाम करै लए चाहै छी। हम्रर मैथिली कथाक सब हिंदी अनुवाद मे"मैथिली कथा" शीर्षकेक संग छपल रहै छैक,से हुनका नंइ सुझै छनि । आंखि मे गेजड जं भ'जाय,त'कोना सुझत ? हमर एहन कथा "काल रात्रिश्च दारुणा" जुलाइ 2009 के वागर्थ पत्रिका मे छपल अछि, से
देखौत,किंबा हमर कोनो हिंदीक रचना देखा दौथ जाहि मे ई नंइ लिखल हुए जइमे मैथिलीक कथाक उल्लेख नंहि हुए त'मानि जेबनि ।बिना आधारक एहेनसब बात लिखब साहित्यिक रंगदारी नंइ त' आर की कहौतै?
हमरा लगैत अछि जे साहित्यिक रूप स'जखन क्यो चर्चा मे नंइ आबि पबैत अछि तखन ओ
लेखक अपना स' श्रेष्ठ के गारि फझ्झति द'क' अपना के पैघ बुझैत अछि। तै मे ज' हुनका कत्तौ छपै-छपबै के
सुविधा होनि,कोनो धज्जी सनक मैगजिन होनि तखन त'हुनका जे मोन हेतनि से लिखता। अहिना छथि संपादक वरेण्य शरदेंदु शेख चौधरीजी । हुनकर मोनेजे हमरा जहिया स'अकादमी भेटल अछि तहिया स' हमर लिखनाइ बंद भगेल अछि । जखन
कि तकर बाद हमर दशाधिक कथा प्रकाशित भेल अछि।मुदा से हुनका नंइ सुझलनि। कोना
सुझतनि ? अहां आंखि पर पीरा चश्मा लगा क'देखबै त'दुनियां पांडु रोग स' पीडित बुझाइये पड्त। तहिना एक टा साहित्यिक रंगदार बिहरि स'बहरेला अछि अजित कुमार आज़ाद जी। लिखतथि-पढितथि त'से जथ-कथ,भरि
पटना घुमि-घुमि क'एकर बात ओकरा त'कोनो गुलछर्रा अनेरे उडबैत रहता,लोक के लडबैत,तरह-तरह के लांछन लगबैत समय गमेता।एखन फेस बुक पर ओ लिखै छथि जे हम, उषाकिरण जी आ भाई साहेब ( राजमोहन जी) मैथिली कथा के
हिंदी अनुवाद क' हिंदियो के लेखक सब मे अपन नाम करै लए चाहै छी। हम्रर मैथिली कथाक सब हिंदी अनुवाद मे"मैथिली कथा" शीर्षकेक संग छपल रहै छैक,से हुनका नंइ सुझै छनि । आंखि मे गेजड जं भ'जाय,त'कोना सुझत ? हमर एहन कथा "काल रात्रिश्च दारुणा" जुलाइ 2009 के वागर्थ पत्रिका मे छपल अछि, से
देखौत,किंबा हमर कोनो हिंदीक रचना देखा दौथ जाहि मे ई नंइ लिखल हुए जइमे मैथिलीक कथाक उल्लेख नंहि हुए त'मानि जेबनि ।बिना आधारक एहेनसब बात लिखब साहित्यिक रंगदारी नंइ त' आर की कहौतै?
प्रस्तुतकर्ता साकेतानन्द नवहटिया पर 9:50 pm कोई टिप्पणी नहीं:
शनिवार, 26 मार्च 2011
गते बहुतरे काले.....
बहुत दिन बीत गेलै, दिन के की ?बितबे लए छैक काल । जे अबाध गति स'चलल जा रहल छै।
सैह देख क' ने कविगण एकरा 'ओल्ड फादर टाइम,टाइम,टाइम !' लिखलखिन । हमर घर मे एक जनी एहनो छथि जे बिना पढ्ने-लिखने नोबेल पुरस्कार विजेता प्रो.हाकिंस के मातु क' देलखिन । ओ सूर्यक जन्म दिन मनबैत छथि...जखन की सूर्यक निर्माण,की सूर्यक उत्ताप कहिया शुरू भेलै ? ई बडका-बडका पदार्थ विज्ञानीयों के पुछबनि त' गोंगियै लगता। मुदा हुनका बुझल छनि जे सूर्य देवता कहिया जनमला। हमर मुंह स' अनायासे निकलि गेल--वाह !
सैह देख क' ने कविगण एकरा 'ओल्ड फादर टाइम,टाइम,टाइम !' लिखलखिन । हमर घर मे एक जनी एहनो छथि जे बिना पढ्ने-लिखने नोबेल पुरस्कार विजेता प्रो.हाकिंस के मातु क' देलखिन । ओ सूर्यक जन्म दिन मनबैत छथि...जखन की सूर्यक निर्माण,की सूर्यक उत्ताप कहिया शुरू भेलै ? ई बडका-बडका पदार्थ विज्ञानीयों के पुछबनि त' गोंगियै लगता। मुदा हुनका बुझल छनि जे सूर्य देवता कहिया जनमला। हमर मुंह स' अनायासे निकलि गेल--वाह !
प्रस्तुतकर्ता साकेतानन्द नवहटिया पर 9:04 pm 1 टिप्पणी:
सोमवार, 18 अक्तूबर 2010
....डाला डूली घर करू....
राष्ट्र मंडल खेलक समापनक बाद ओहिना लागि रहल छै जेना बेटिक बियाह्क बाद लगै छै। ओहेने गप्पो सुरू भ' गेलैये । जेना---"बरियातीके एक टा मधुर नंहिये परसल गेलै...तेना ओलवा-दोलवा उठा दै जाइ छथिन
जे ककरो कोनो होश रहै छै ?" तहिना आरोप आ प्रत्यारोपक दौर चलि रहलैये । सत्तरि हजार करोड रुपया कोनो कम नंइ होइ
छै। एत्ते मे त' कैक टा कल्याणकारी योजना के कैल जा सकै छलै । राष्ट्र मंडल खेल क' क' बांहि पुजेला स' की भेटल ? कोन तमगा ? यैह जे हमरा लोकनि अंग्रेजक सबल ग़ुलाम छी ? एखनो गोरका मुंहबला बानर के बनर नकल करैमे हमरा लोकनि गौर्वान्वित अनुभव करिते छी ! ई हमरा लोकनि के जीन्स मे मिझ्झड भ' गेल अछि । अंग्रेजक कि पश्चिमी देश जेना
करत, हमरो लोकनि ठीक ओहिना करब । जखन ग़ुलाम रही तखनि त'अंग्रेजे जेकां मुंह टेढ क' क' हिंदी नामक उच्चारणो करैत रही । फलस्वरूप, राम भ' गेला रामा---आ कृष्ण भ' गेला कृष्णा । अंग्रेज गेल। तकरो साठि साल भेलै । एत्ते दिन मे त' सब चेत जाति अछि---हमरा सब कियै अंग्रेजक दाढी कुडियेबा लेल एना धत-धत करैत रहै छी ?
जे ककरो कोनो होश रहै छै ?" तहिना आरोप आ प्रत्यारोपक दौर चलि रहलैये । सत्तरि हजार करोड रुपया कोनो कम नंइ होइ
छै। एत्ते मे त' कैक टा कल्याणकारी योजना के कैल जा सकै छलै । राष्ट्र मंडल खेल क' क' बांहि पुजेला स' की भेटल ? कोन तमगा ? यैह जे हमरा लोकनि अंग्रेजक सबल ग़ुलाम छी ? एखनो गोरका मुंहबला बानर के बनर नकल करैमे हमरा लोकनि गौर्वान्वित अनुभव करिते छी ! ई हमरा लोकनि के जीन्स मे मिझ्झड भ' गेल अछि । अंग्रेजक कि पश्चिमी देश जेना
करत, हमरो लोकनि ठीक ओहिना करब । जखन ग़ुलाम रही तखनि त'अंग्रेजे जेकां मुंह टेढ क' क' हिंदी नामक उच्चारणो करैत रही । फलस्वरूप, राम भ' गेला रामा---आ कृष्ण भ' गेला कृष्णा । अंग्रेज गेल। तकरो साठि साल भेलै । एत्ते दिन मे त' सब चेत जाति अछि---हमरा सब कियै अंग्रेजक दाढी कुडियेबा लेल एना धत-धत करैत रहै छी ?
प्रस्तुतकर्ता साकेतानन्द नवहटिया पर 1:02 am कोई टिप्पणी नहीं:
रविवार, 17 अक्तूबर 2010
विजयादशमी आ हमर कामना !
आइ अपन ब्लौग पढैबला जे दू-चारि गोटे छथि तिनका प्रणाम, आशीर्वाद, नमस्कार आ मंगल
कामना !
आजुक दिन बाबाक ई पांती " यश-अपयश हो,लाभ-हानि हो सुख हो अथवा शोक,
सभ सँ' पहिने मोन पड इछ, अपने भूमिक लोक ॥"आइ ई दू पांती बेर-बेर मोन पडि रहल अछि। ओना मोन त' ओहो पडि रहला अछि । रौद मे खक्सियाह भेल मुंहक त्वचा पर दू टा भाला कि दू टा ज्वाला सन दिपदिपाइत आंखि देने अहांक अंतर्मन तक के वेध दै बला किरण जी ! कहलखिन---"किंतु मैथिली का तो केवल मैं ही एक मात्र आधार : मेरे बल पर ही अब तक है इसमे जीवन का संचार ।" ओ त' असकरो भारी पडलखिन....हमरा सब त' छी दस समांग । आ सुकुर अछि जे आब हमरा सबहक संग टेक्नोलौजी अछि, जे बड पावरफुल अछि । तैं " कामना--शुभ कामना ! "
कामना !
आजुक दिन बाबाक ई पांती " यश-अपयश हो,लाभ-हानि हो सुख हो अथवा शोक,
सभ सँ' पहिने मोन पड इछ, अपने भूमिक लोक ॥"आइ ई दू पांती बेर-बेर मोन पडि रहल अछि। ओना मोन त' ओहो पडि रहला अछि । रौद मे खक्सियाह भेल मुंहक त्वचा पर दू टा भाला कि दू टा ज्वाला सन दिपदिपाइत आंखि देने अहांक अंतर्मन तक के वेध दै बला किरण जी ! कहलखिन---"किंतु मैथिली का तो केवल मैं ही एक मात्र आधार : मेरे बल पर ही अब तक है इसमे जीवन का संचार ।" ओ त' असकरो भारी पडलखिन....हमरा सब त' छी दस समांग । आ सुकुर अछि जे आब हमरा सबहक संग टेक्नोलौजी अछि, जे बड पावरफुल अछि । तैं " कामना--शुभ कामना ! "
प्रस्तुतकर्ता साकेतानन्द नवहटिया पर 4:57 am 2 टिप्पणियां:
लेबल: "कामना---शुभकामना"
सदस्यता लें संदेश (Atom)


text:
> 2 सितम्बर कें विद्यापति स्मारक मंचक कार्यक्रम
कोलकाता. छात्र/छात्रा केर प्रोत्साहन आवश्यक होइत अछि. ई तखन बेसी महत्वपूर्ण भ' जाइत अछि जखन कोनो परीक्षा मे छात्र/छात्रा मेहनति क' सफलता अर्जित करैत अछि. नव चुनौती आ नव बाट चलबा मे प्रोत्साहन नव उर्जा भरैत छैक. सांस्कृतिक महानगरी कोलकाता स्थित सामाजिक व सांस्कृतिक संस्था विद्यापति स्मारक मंच अपन शैशवावस्था सं मिथिलाक भविष्यक नागरिक/मैथिली भाषी छात्र-छात्रा कें प्रतिभा प्रोत्साहनक अभीष्ट सं संवर्द्धन करैत आबि रहल अछि. आगामी 2 सितम्बर 2012, तदनुसार रविदिन सांझ 4:30 बजे सं 14म आयोजन करय जा रहल अछि. महासचिव इन्द्र नारायण झाक अनुसार लगभग 50टा छात्र-छात्रा कें पुरस्कृत कयल जायत. अहि अवसर पर समाजक कृतिपुरुष यथा पूर्व रेलवे केर प्रधान मुख्य अभियंता आनंद किशोर झा एवं मैथिली साहित्यविद नवीन चौधरी कें अभिनन्दन कयल जायत. आयकर आयुक्त एवं आयकर निदेशक (छूट) अजय नारायण सिंह मुख्य अतिथिक रूप मे आ आइआइएम, कोलकाताक डॉ विद्यानन्द झा प्रधान वक्ताक रूप मे उपस्थित रहताह. मुख्य समारोहक अध्यक्षता प्रसिद्ध शिक्षाविद भोगेन्द्र झा करताह. अहि समारोहक समापन सांस्कृतिक कार्यक्रमक संग होयत.
(Report : भास्कर झा)


text:
खुफिया अलर्ट केँ चलते एनआइए, चंडीगढ़ एटीएस, मुंबई एटीएस व बंगाल एटीएस केर टीमक संगे - संग सीआइबी केर टीम सेहो पूरा मिथिलांचल पर पैनी नजरि राखने अछि। एहि सभ एजेंसि केर फाइल म' कैको एहेन उदाहरण अछि जाहिमेँ आतंकी हमला केर तार दरभंगा व मधुबनी सँ जुङल अछि।
हाल म' एनआइए केँ एक टीम दरभंगा, मधुबनी व भारत-नेपाल सीमा केर दौरा केना छल। जखन की दोसर टीम एखन जांच म' जुटल अछि। ओतहि गुरुवार दिन वर्धवान बम ब्लास्ट म' वांछित युसूफ मौलाना आ ओकर चारि सहयोगि सभक गिरफ्तारी के बाद बंगाल एटीएस केर नजरि सेहो एम्हर लागल अछि। स्थानीय पुलिस अधिकारि सभ एहि बारे म' चुप्पी साधने छैथ।
इंडियन मुजाहिद्दीन प्रमुख यासीन भटकल केर गिरफ्तारी के बाद आइएम केर दरभंगा कनेक्शन उजागर भेल छल। यासीन अहिठाम बहुतो दिन धरी रहल छल। जांच एजेंसि सभक दबाव केँ बाद ओ भागी क' नेपाल चल गेल छल।
भटकल केँ दाहिना हाथ मानल जाय बला समस्तीपुरक कल्याणपुर निवासी तहसीम अख्तर उर्फ मोनू संगठन म' युव सभ क' जोड़बाक काज करैत छैथ। मोनू दरभंगा म' पढ़ाई करैत छलाह। इये चकजोहरा निवासी मो. दानिस क' भटकल सँ मिलबेना छला।
इयो कहल जायत अछि कि दरभंगा, समस्तीपुर व मधुबनी म' जतेक संदिग्ध पकड़ाओल गेल सभक कनेक्शन लहेरियासराय थाना क्षेत्र स्थित एक उर्दू पुस्तकालय सँ अछि। सभ एतहि आबैत छल।


text:
कलकत्ता. कार्तिक धवल त्रयोदशी मिथिला लेल कोनो पावनि सं कम नहि आ विद्यापति कोनो देव सं कम नहि. हुनक पुण्यतिथि कें मैथिल जतय -ततय व्यापक रूपें मनबैत छथि. भाषा-संस्कृति पर विद्यापतिक जे प्रभाव अछि तकरा मोन पाड़बाक लेल आ विचार- विमर्श लेल मिथिला सांस्कृतिक परिषद् सभ साल विद्यापति स्मृति संध्या आयोजित करैत अछि.
एहि साल पुनः मध्य कोलकाता अवस्थित विद्यापति विद्यामंदिर मे सोमदिन 26 नवम्बर 2012 कें विद्यापति स्मृति संध्या 6 बजे सांझ स' आयोजित अछि. जतय प्रवासी मैथिल बुद्धिजीवी ओ मैथिली सेवी एकत्र भ' विद्यापति कें श्रद्धा अर्पित करैत मैथिलीक दशा-दिशा पर विचार-विमर्श करताह.
एहि साल पुनः मध्य कोलकाता अवस्थित विद्यापति विद्यामंदिर मे सोमदिन 26 नवम्बर 2012 कें विद्यापति स्मृति संध्या 6 बजे सांझ स' आयोजित अछि. जतय प्रवासी मैथिल बुद्धिजीवी ओ मैथिली सेवी एकत्र भ' विद्यापति कें श्रद्धा अर्पित करैत मैथिलीक दशा-दिशा पर विचार-विमर्श करताह.
(Report: मिथिमीडिया ब्यूरो)
Tags: हालचाल


text:
कोलकाता मैथिली क्रियाकलापक जगजियार नाम विजय इस्सर बेगूसराय जा प्रशंसित भेलाह, सम्मानित भेलाह. ई कलकतिया मैथिल लेल अबस्से एकटा जरूरी समाद अछि. भूमिजा सांस्कृतिक केंद्र केर संस्थापक विजय इस्सर कइएक दशक सं मैथिली गीत-संगीत ओ साहित्यिक-सांस्कृतिक गतिविधि सं जुड़ल रहल छथि.
एहू लेल ई उल्लेखनीय भ' जाइछ जे ख्यातिप्राप्त हास्य कवि शम्भू शिखर संग विजय इस्सर ने मात्र मंच सझिया केलनि बल्कि ओतय प्रस्तुति सं अपन छाप छोड़बा मे सफल रहलाह. एहि अवसर पर हुनका सम्मानित सेहो कएल गेलनि. अवसर छल सलौना बड़ी ठाकुरबाड़ी मे आयोजित दू दिवसीय सांस्कृतिक कार्यक्रमक. पहिल दिन हास्य कवि सम्मेलन छल जाहि मे विजय इस्सर मैथिलीक प्रतिनिधित्व केलनि.
दोसर दिनक आयोजन सुर-संगीतक छल जाहि मे अंजना इस्सर गायिकी सं प्रशंसा बटोरलनि. हिनक प्रस्तुति सोशल मीडिया पर बेस शेयर कएल जा रहल अछि जे एतय देखि सकैत छी-
Tags: कला-संस्कृति हालचाल


text:
धृतराष्ट्र
महाभारतमे धृतराष्ट्र हस्तिनापुर कऽ महाराज विचित्रवीर्य कऽ प्रथम पत्नी अम्बिका कऽ पुत्र छल। हुनकर जन्म महर्षि वेद व्यासक वरदान स्वरूप भेल छल । हस्तिनापुरक यी नेत्रहीन महाराज सय पुत्रसभ आ एक पुत्रीक पिता छल । हिनकर पत्नीक नाम गान्धारी छल । ई सय पुत्र कौरव कहलाक । दुर्योधन आ दु:शासन क्रमशः पहिल दुइ पुत्र छल ।
जन्मसंपादित करें
अपन पुत्र विचित्रवीर्यक मृत्युक पछा माता सत्यवती अपन सबसँ पहिला जन्मल पुत्र, व्यासक नजीक गेल । अपन माताक आज्ञाक पालन करैत, व्यास मुनि विचित्रवीर्यक दुइटा पत्नीसभक नजीक गेल आ अपन यौगिक शक्तिसभसँ हुनका पुत्र उत्पन्न करैल वरदान देलक। हुनका नेत्रहीनताक कारण हस्तिनापुरक महाराज हिनकर अनुज पाण्डुके नियुक्त केने अछि। पाण्डुक मृत्युक पछा हस्तिनापुरक महाराज बनल ।


text:
नीक विषय-वस्तु जतेक बेर अहांक समक्ष अबैत अछि, ततेक बेर तृप्त करैत अछि. सुमन घोष निर्देशित बांग्ला फिल्म ‘कादम्बरी’ साहित्य, सृजन, संस्कृति, सम्बन्ध सहित जीवनक अनेकानेक पक्ष कें छूबैत अछि.
ई फिल्म रवीन्द्रनाथ ठाकुर आ हुनक भाउज कादम्बरी केर कथा देखबैत अछि. ई एकटा विवादित विषय रहल अछि मुदा जाहि सुंदरता संग प्रस्तुत कएल गेल अछि, से मोहि लेइत अछि.
फिल्म मे देखाओल गेल अछि जे कोना रवीन्द्रनाथ आ हुनक भाउज जे कि साहित्य केर नीक समझ रखैत छलीह, विद्यापतिक फैन रहैत छथि. ‘भरा बादर माह भादर’ गीत सेहो एहि फिल्म मे शामिल अछि जे कि विद्यापति केर लिखल गीत अछि. फिल्म मे गीतक पहिल पांति नै लेल गेल अछि (सखी हे! हमर दुःखक नहि ओर)…एहि कें ल’ सामान्य स्रोता कें एकरत्ती नयापन लगैछ. एतय ई गीत सुनल जा सकैत अछि-
कहल जाइछ जे रवि बाबू कें हुनक भाउजे छद्म नाम ‘भानुसिंह’ सुझओने छलीह. रवीन्द्रनाथ संग उगैत-डूमैत सूर्य देखैत साहित्य चर्चा केनिहारि भाउज कादम्बरी हुनका सिनेह सं भानु सेहो कहैत छलीह. भारती पत्रिका मे छपल हिनक आरंभिक पद्य सब मैथिली भाषा सं मिलैत काव्यभाषा ब्रजबुलि मे छल. एकर संग्रह ‘भानुसिंहेर पदावली’ नामे प्रकाश मे आएल छल.
कहबाक प्रयोजन नै जे विद्यापति सैकड़ो वर्षक बादो अपन रचना सं सम्पूर्ण साहित्यिक परिवेश कें आलोकित करैत रहल छथि. फिल्मक एक दृश्य मे जखन विद्यापतिक चर्च अबैत अछि, कादम्बरी ओ रवि बाबू केर पात्र मे क्रमशः कोंकणा आ परमब्रत अपन सब सं खनहन स्वरूप मे परदा पर देखल जाइत छथि. ई दृश्य फिल्मक प्रमुख दृश्य मे सं अछि.
- - -
विद्यापति गीत: सखि हे! हमर दुखक नहि ओर
सखि हे!
हमर दुखक नहि ओर
ई भर बादर माह भादर
सून मन्दिर मोर
झम्पि घन गरजन्ति सन्तति
भुवन भरि बरखन्तिया
कन्त पाहन काम दारुन
सघन खर सर हन्तिया
कुलिस सत सत पात मुदित
मउर नाचत मातिया
मत्त दादुर डाक डाहुकि
फाटि जाएत छातिया
तिमिर भरि भरि घोर जामिनि
अथिर बीजुरिक पांतिया
विद्यापति कह कइसे गमाओब
हरि बिना एहो रातिया
- - -
सखि हे! हमर दुखक नहि ओर - भावार्थ देखू
एहि पद केर माध्यम सं विद्यापति प्रेमी युगल कें भादव मासक बरखा सन रोमांचक समय मे अलग रहबाक जे एकटा बिरह-बेदना छै से उद्घाटित केलनि अछि. एतय प्रेमिका कहैछ जे एहि भादब मासक मेघाओन समय मे पहु (स्वामी) बिनु हमर भवन सुन्न लगैछ. ई मेघ रहि रहि क' जोर सं गरजि रहल अछि आ चारू कात कारी-घटाओन भेल अछि.
धरती बरखा सं भीजल अछि आ पहु हमर पहुनाइ क' रहल छथि. एहन समय मे जेना लगैछ जे कामदेव हमरा बेधने जा रहल अछि. मेघ गर्जन आ बज्रपातक स्वर सुनि मोन मयुर सन नाचि रहल अछि. बरखा मे मातल बेंग जे टर्र-टर्र करैत डाकनि द’ रहल अछि, जाहि सं लगैछ जे हमर छाती फाटि जाएत. चारूभर घटाटोप मेघ सं भीषण अन्हार पसरल जा रहल अछि आ बिजुरी चमकि उठैत अछि. एहन समय मे पहु (स्वामी) बिनु राति कोना काटब से विद्यापति चिंता व्यक्त करैत छथि.
- - -
स्वर कोकिला शारदा सिन्हा केर गाओल - सखि हे! हमर दुखक नहि ओर


text:
एभ्रिल लेभिन्ज
एभ्रिल रमोना लेभिन्ज (/ˌævrɪl ləˈviːn/ AV-ril-_-lə-VEEN, French: [avʁil laviɲ]; जन्म २७ सित्मबर १९८४)[१] एक क्यानेडेली गायिका, गीतकार आ अभिनेत्री छी।
बाल्यकाल[सम्पादन करी]
चलचित्र शुरुवात[सम्पादन करी]
अभिनेत्रीक रूपम[सम्पादन करी]
फेसन डिजाइनरक रूपम[सम्पादन करी]
व्यक्तिगत जीवन[सम्पादन करी]
विवहा[सम्पादन करी]
प्रसिद्धि[सम्पादन करी]
सन्दर्भ सामग्रीसभ[सम्पादन करी]
- ↑ Wang, Julia, "Avril Lavigne", People, मूलसँ अगस्त २९, २०१६-मे सङ्ग्रहित, अन्तिम पहुँच मार्च १८, २००९।
बाह्य जडीसभ[सम्पादन करी]


text:
मैथिलीमे आत्मकथाक
नामपर जे वस्तु अबैए ताहिसँ अरुचि भेनाइ आवश्यक, कारण प्रत्येक आत्मकथा एहन लागत जेना
लेखक सत्य हरिश्चंद्रक जेठ बालक होथि। ओइ आत्मकथा सभहँक पाँति-पाँतिमे षडयंत्रक गंध
भेटत। पढ़ैत-पढ़ैत एना लागत जेना लेखक बहुत रास तथ्य छोड़ि देने छथि। एकर कारण जे आत्मकथा
लेखक अपन उज्जरका पक्ष मात्र देखबै छथि आ अपना द्वारा कएल गेल कारी अध्यायकेँ छोड़ि
दै छथि। तँए पाठक औना क' रहि जाइ छथि आ हुनका वाग्जालक अतिरिक्त किछु नै भेटैत छनि।
मैथिली आत्मकथामे
"कतेक डारिपर " महत्वपूर्ण अछि मुदा हमरा जनैत मात्र प्रतिक्रियासँ जन्मल
अछि। १९९१सँ ल' क' २००० धरि एकटा ब्राम्हण अधिकारीकेँ लालू राजमे की-की भोगए पड़लै
तकर एकभगाह विवरण अछि ऐमे। एकभगाह ऐ दुआरे जे लालू राजमे की-की फायदा भेलै तकर ऐ पोथीमे कोनो विवरण नै अछि। ओना जँ हमर
वयक्तिगत विचार पूछल जाए तँ ई आत्मकथा कम आ संस्मरण बेसी लागैए। ऐकेँ अतिरिक्त आर आत्मकथा
सभ उपलब्ध अछि मुदा वएह रोगसँ ग्रसित। ऐ ठाम ईहो गप्प मोन राखब जरूरी जे मैथिलीमे दलित
आत्म कथाक घोर अभाव। घोर अभाव की मने छलैहे नै।
जँ कोनो लेखक
अपन आत्मकथाक शुरूआत एना करथि "जीवन एगो संघर्ष होइत अछि, संघर्षमय होइत अछि।
ऐ संघर्षमे कियो-कियो आगू निकलि जाइत अछि तँ कियो अप्पन जीवनमे बहुत पाछू छूटि जाइत
अछि" तँ पाठककेँ बूझि लेबाक चाही जे ई लेखक कोनो आन ग्रहसँ आएल छथि आ मैथिलीमे
चलि अबैत उज्जरका पक्ष बला प्रसंशात्मक आत्मकथाक जमाना खत्म होमए बला छै। ताहूमे जँ
लेखक आगू बढ़ि कहथि जे " हम फेर बंगलोर चलि एलौं। ऐठाम काज भेटल खानाक केटरिंगमे,
कुक सबहक कपड़ा धोइ कऽ काज भेटल" तँ पाठककेँ स्वतः ई बुझना जाइ छनि जे ई आत्मकथा
वास्तवमे आत्मकथा छै।
संदीप साफी
मैथिली युवा लेखक छथि आ विभिन्न आयामक संग मैथिलीमे एलाह अछि। बर्ख २०१४मे हिनक पोथी
" बैशाखमे दलानपर" प्रकाशित भेल
अछि। ई पोथी कुल पाँच खंडमे बाँटल अछि "आत्मकथा खण्ड,कविता खण्ड,विहनि कथा खण्ड,लघुकथा
खण्ड आ विचार बिन्दु खण्ड"। हिनक आत्मकथाक कोनो अलग शीर्षक नै अछि जे की मैथिली
लेल एकटा नव वस्तु अछि। ऐ आत्मकथामे बहुत रास नव विचार अछि मुदा हमरा बुझैत ई दलित
आत्मकथा होइतो कोनो गरीब ब्राम्हणक आत्मकथा सेहो अछि। उदाहरण लेल " किछु दिन बाद
गामपर सँ हमर विवाहक बातचीतक समाचार आएल जे तूँ गाम आबऽ। फरबरी-मार्चमे हम गाम गेलौं।
बाबूजीकेँ कहलियनि जे विवाहमे जे दहेज देतऽ ओइ दहेजसँ अओर एक सालमे किछु रुपैया अओर
लगा कऽ बहिनक कन्यादान सेहो कऽ लेब। किछु भाड़ा-बर्तन अओर ओइमे लगा देबै। ई सभ मजबूरी
देख हमर विवाह २००२ मे भेल.."। आब ई देखू वर्णित विचार मात्र लेखक नै भ' क' पूरा
पूरा समाजिक बनि गेल अछि। अधिकांश मैथिल ब्राम्हण वर्ग एनाहिते करैत छथि। बेटाक दहेजसँ
बेटीक बियाह करै छथि। ऐ विचार सभहँक अतिरिक्त ऐ आत्मकथामे बहुत रास एहन छोट छोट विचार
छै जकर परिधि पूरा समाजिक छै आ ऐ छोट आलेखमे ओकरा फड़िछाएब संभव नै।
ऐ पोथीक पाँचों
खंडक वैचारिक परिधि एक दोसरासँ जूड़ल अछि। कने कविता खंडक ऐ कविता अंश दिस देखू--
"भाइ रौ
सपनो कतौ सच भेलैए
महीसक पीठपर
कहूँ मंच होइए"
ऐ पाँतिमे आएल
बिंबकेँ देखू। कोनो परंपरासँ आयातित बिंब नै अछि ई । एहन बिंब ओहने लेखक बना सकैए जकरामे
कहबी बनेबाक क्षमता होइ। से क्षमताक ई नव लेखक देखा रहल छथि।
ओना मैथिलीमे
आन भाषा जकाँ स्त्री विमर्श सेहो पसरि गेल अछि। आ तथाकथित किछु पुरुष वर्ग सेहो अपनाकेँ
फैशनक तहत स्त्री विमर्शकार मानै छथि। संदीप जी सेहो स्त्रीक उपर कविता लिखला मुदा
पूरा अलग मिजाजसँ। कने देखल जाए--
"मारैके
मन घरवालीकेँ तऽ
कहैए सागमे
किए ने हरदी देलही"
मने बिल्कुल
टटका आ अनगढ़ बिंबक प्रयोग कर'मे माहिर छथि ई लेखक।
---कोनाकेँ
बुझाएब पियास
विलुप्त भऽ
रहल अछि इनार-------
ऐ पाँतिकेँ
पढ़िते हठात् आजुक परिवेश मोन पड़ैए। एखन तँ मात्र २० टके लीटर पाँति अछि ५० साल बाद
की हएत ? ऐ कवितामे इनार मात्र प्रतीक अछि।
--बहुत दिनसँ
आइ-काइ करै छी
जे एकटा महीस
लेब
बेटा-पुतौह
बाहरे रहैए
गामपर असगर
बैसल नीक नै लागैए.....
जँ ऐ कविताकेँ
पढ़बै तँ स्पष्ट रूपें पता लागत जे एकर नायक आ नायिका गैर ब्राम्हण आ गैर कायस्थ वर्गक
छथि। आइसँ १५-२० साल पहिने मात्र ब्राम्हण आ कायस्थ वर्गमे पलायन होइत छलै। मुदा आजुक
स्थिति भिन्न अछि आ तकरे उपज अछि ई कविता। एकटा नवका मनोभूमि के कविता थिक " मन लगले रहि गेल " से ऐ दुआरे जे कवि बिजनेस करबाक
इच्छा रखने छथि। मैथिल ( खास क' ब्राम्हण आ कायस्थ) नौकरी क' लेत मुदा बिजनेस नै करत।
गैर ब्राम्हण-कायस्थ तँ गाम-घरमे साइकिलकेँ चिप्पी साट' केर दोकान खोलि क' ओतबे कमा
लै छथि जतेक की बाहरमे नौकरीसँ भेटै छै। तँए ई कविता हमरा हिसाबें टटका विचारक जन्म
अछि मैथिलीमे। देखल जा दू पाँति--
बिजनेसमे अप्पन
नाम करितौं
मिथिलाक आगू
नाम करितौं
पोथीमे विहिनि
कथा ओ लघु कथा खंड सेहो अछि मुदा हमर अपन विचार जे लेखक केर आत्मकथा ओ कविताक सामने
हमरा ई दूनू खंड झुझुआन लागल। हमर विचार जे संदीफ साफी जी जँ कवितापर गँहिकी नजरि राखि
रचना करथि तँ मैथिलीकेँ भविष्यमे नीक कवि भेटतै। ऐ ठाम ई मतलब नै जे ओ विहिनि कथा ओ
लघु कथा खराप लीखै छथि। मुदा एकट समीक्षकक तौरपर हमरा लगैए जे साफीजीक कवितामे किछु
बात जरूर छै। आलोचक केर काजे छै जे इशारा करै जे लेखक कत' सुधार क' क' नीक लीखि सकै
छथि वा कोन विधामे महारत हासिल क' सकै छथि।
(उदाहरण लेल
कोनो आरोही वा अवरोही क्रम निश्चित नै अछि)


text:
चाणक्य
चाणक्य या कौटिल्य (लगभग ईपू ३७०–२८३) एक भारतिय शिक्षक, दार्शनिक आर महान सम्राट चन्द्रगुप्त मौर्य के सल्लाहकार छल । हुन्कर नदवन्शके नाश करलखिन आर चन्द्रगुप्त मौर्यके राजा बनेलखिन । हुन्कर राजनीति आर कूटनीतिके साक्षात् मूर्ति छलाह। हुन्का द्वारा अर्थशास्त्र राजनीति, अर्थनीति, कृषि, समाजनीति आधाके महान ग्रन्थसभक रचना कएल गेल छल । चाण्क्य भारतके एकटा सुदृढ़ आ केन्द्रीकृत शासन प्रदान कएलन्हि, जकर अनुभव भारतवासीके पूर्वमे नहि छलन्हि। चाणक्यक जीवन आ वन्श विषयक सूचना अप्रामाणिक अछि। चाणक्यक आन नाम सभ सेहो अछि। जेना कौटिल्य, विष्णुगुप्त, वात्स्यायन, मालांग, द्रामिल, पाक्षिल, स्वामी आ आंगुल। विष्णुगुप्त नाम कामन्दक केर नीतिसार, विशाखादत्तक मुद्राराक्षस आ दन्डीक दशकुमारचरितमे भेटैत अछि। अर्थशास्त्रक समापनमे सेहो इ चर्चा अछि जे नन्द राजासँ भूमिके उद्धार केनिहार विष्णुगुप्त द्वारा अर्थशास्त्रक रचना भेल। अर्थशास्त्रक सभटा अध्यायक समापनमे एकर रचयिताक रूपमे कौटिल्यक वर्णन अछि। जैन भिक्षु हेमचन्द्र हिन्का चणकक पुत्र कहैत छथि। अर्थशास्त्रमे उल्लिखित अछि जे कौटिल्य कुटाल गोत्रमे उत्पन्न भेलाह। पन्द्रहम अधिकरणमे कौटिल्य अपनाके ब्राह्मण कहैत छथि। कौटिल्य गोत्रक नाम, विष्णुगुप्त व्यक्तिगत नाम आ चाणक्य वन्शगत नाम बुझना जाइत अछि। धर्म आ विधिक क्षेत्रमे कौटिल्यक अर्थशास्त्र आ याज्ञवल्क्य स्मृतिमे बड्ड समानत अछि जे चाणक्यक मिथिलावासी होयबाक प्रमाण अछि। अर्थशास्त्रमे(१.६ विनयाधिकारिके प्रथमाधिकरणे षडोऽध्यायः इन्द्रियजये अरिषड्वर्गत्यागः) कराल जनक केर पतनक सेहो चर्चा अछि । तद्विरुद्धवृत्तिरवश्येन्द्रियश्चातुरन्तोऽपि राजा सद्यो विनश्यति- यथा दाण्डक्यो नाम भोजः कामाद् ब्राह्मण कन्यायमभिमन्यमानः सबन्धराष्ट्रो विननाश करालश्च वैदेहः,... । अर्थशास्त्रमे १५ टा अधिकरण अछि । सभ अधिकरण केर विभाजन प्रकरणमे भेल अछि ।
कौटिल्यक राज्य संब्धी विचार सप्तांग सिद्धांतमे अछि।स्वामी, अमात्य, राष्ट्र, दुर्ग, कोष, दंड आऽ मित्र केर रूपमे राज्यक सातटा अंग अछि। कऊतिल्यक संप्रभुता सिद्धांतमे राज्यक प्राशसनिक विभा वा तीर्थक चर्च अछि- ई १८ ट अछि। १.मंत्री२.पुरोहित३.सेनापति४.युवराज५.दौवारिक६.अंतर्वांशिक७.प्रशास्त्र८.संहर्त्ता९.सन्निधात्रा१०.प्रदेष्टा११.नअयक१२.पौर व्यावहारिक१३.कर्मांतिक१४.मंत्रिपरिषदाध्यक्ष१५,.दंडपाल१६.दुर्गपाल१७.अंतर्पाल१८.आत्विक। विधिक चरिटा श्रोत अछि- धर्म, व्यवहार, चरित्र आऽ राजशासन । कौटिल्यक अतरराज्य सम्बन्ध केर सिद्धान्त मण्डल सिद्धान्त केर नामसँ प्रतिपादित अछि । विजिगीषु राजा- विजय केर इच्छा बला राजा- केर चारू कात अरिप्रकृति राजा आऽ अरिप्रकृति राजाक सीमा पर निम्न प्रकृति राजा रहैत छथि। विजुगीषु राजाक सोझाँ मित्र, अरिमित्र, मित्र-मित्र आऽ अरिमित्र-मित्र रहैत छथि आऽ पाछाँ पार्ष्णिग्राह९फीठक शत्रु), आक्रन्द (पीठक मित्र), पार्ष्णिग्राहासार (फार्ष्णिग्राहक मित्र) आऽ अक्रंदसार (आक्रन्द मित्र) रहैत छथि।
विजिगीषुक षाड्गुण्य सिद्धान्त अछि, सन्धि, विग्रह, यान, आसन, सन्श्रय आऽ द्वैधीभाव। कऊटिल्यक अर्थशास्त्रक प्रथम अधिकरणक पन्द्रहम अध्यायमे दूत आ गुप्तचर व्यवस्थाक वर्णन अछि । भारतीय शिलालेखसँ पता चलैत अछि जे चन्द्रगुप्त मौर्य ३२१ ई.पू. मे आऽ अशोकवर्द्धन २९६ ई.पू. मे राजा बललाह। तदनुसार अर्थशास्त्रक रचना ३२१ ई.पू आऽ २९६ ई.पू. केर बीच भेल सिद्ध होइत अछि।